title: Normal (vuoden 2003 elokuva)

text: Roy (Tom Wilkinson) ja Irma Applewood (Jessica Lange) ovat onnellisesti naimisissa ja asuvat illinoisilaisessa maalaiskaupungissa. He juhlivat 25-vuotishääpäiväänsä, kun yhtäkkiä Roy pyörtyy. Kun Roy palaa tajuihinsa, hän tietää, että hänen elämänsä täytyisi muuttua. Roy tunnustaa Irmalle olevansa nainen miehen ruumiissa ja haluavansa sukupuolenvaihdosleikkaukseen, jonka jälkeen vaihtaisi nimensä Ruthiksi. Uutinen tulee järkytyksenä Irmalle ja koko pienelle uskonnolliselle yhteisölle. Royn on paljastettava uusi elämänsuunnitelmansa ja kohdattava kollegansa ja ystävänsä sekä omat lapsensa – ja heidän on kohdattava hänet. Mitä tapahtuu tällaisen muutoksen myötä kaupungille, tehtaalle, onnelliselle avioliitolle ja perheelle?


title: Normal (vuoden 2003 elokuva)

text: "Normal" kuvattiin Wisconsinsin Racinessa ja Illinoisin eri kaupungeissa, kuten DeKalbissa, Elginissä, Earlvillessä ja Rochellessa.


title: Normal (vuoden 2003 elokuva)

text: Kohtauksessa, jossa Roy tappelee työpaikallaan, Tom Wilkinson näytteli kylkiluu murtuneena. Hän oli liukastunut ja kaatunut ravintolassa edellisenä iltana.


title: Normal (vuoden 2003 elokuva)

text: "Normal" esitettiin ensimmäistä kertaa Sundancen elokuvajuhlilla 21. tammikuuta 2003. Sundancen jälkeen HBO-kanava esitti "Normalin" 16. maaliskuuta 2003. Suomessa "Normal" julkaistiin suoraan DVD:lle 11. helmikuuta 2005. HBO julkaisi televisioelokuvan DVD:lle ensimmäisen kerran 7. lokakuuta 2003, minkä jälkeen Warner Bros. on julkaissut siitä myös omat julkaisunsa vuosina 2004 ja 2012. "Normal" julkaistiin Suomessa uudestaan DVD:nä vuonna 2013.


title: Normal (vuoden 2003 elokuva)

text: Ilmestyessään "Normal" sai kriitikoilta ylistävät arvostelut. Rotten Tomatoes -sivuston mukaan kriitikoiden arvosteluista täydet sata prosenttia on myönteisiä perustuen kuuteen ammattilaiskriitikon arvosteluun.


title: Yliagronomi

text: Yliagronomi on Suomessa tasavallan presidentin myöntämä arvonimi, joka kuuluu 9. ryhmään. Arvonimestä maksettavan veron määrä on joko .


title: Yliagronomi

text: Arvonimi myönnettiin ensimmäisen kerran vuonna 1977. Vuosien 1918–2013 aikana yliagronomin arvonimi on myönnetty 42 henkilölle.


title: Yliarkkitehti

text: Yliarkkitehti on Suomessa tasavallan presidentin myöntämä arvonimi, joka kuuluu 9. ryhmään. Arvonimestä maksettavan veron määrä on joko .


title: Yliarkkitehti

text: Arvonimi myönnettiin ensimmäisen kerran vuonna 1919 arkkitehti Hugo Lindbergille. Vuosien 1918–2013 aikana yliarkkitehdin arvonimi on myönnetty 29 henkilölle.


title: Yliarkkitehti

text: Arvonimen saajat ovat poikkeuksetta olleet ammatiltaan arkkitehteja.


title: Yli-intendentti

text: Yli-intendentti on Suomessa sekä virkanimike että arvonimi.


title: Yli-intendentti

text: Yli-intendentit työskentevät esimerkiksi Museovirastossa, jossa he toimivat vastuuhenkilöinä.


title: Yli-intendentti

text: Yli-intendentti on Suomessa tasavallan presidentin myöntämä arvonimi, joka kuuluu 9. ryhmään. Arvonimestä maksettavan veron määrä on joko .


title: Yli-intendentti

text: Arvonimi myönnettiin ensimmäisen kerran vuonna 1974. Vuosien 1918–2013 aikana yli-intendentin arvonimi on myönnetty vain kahdelle henkilölle.


title: Khairul Amri

text: Khairul Amri (s. 15. maaliskuuta 1985) on singaporelainen jalkapalloilija, joka edustaa maansa pääsarjassa pelaavaa LionsXII:tä. Hyökkääjänä pelaava Amri on pelannut koko uransa Singaporen liigassa. Hän on pelannut vuodesta 2004 asti Singaporen jalkapallomaajoukkueessa, jonka luottopelaajia Amri on. Hänen veljensä Khairul Nizam pelaa myös LionsXII:ssä.


title: Ylimetsänhoitaja

text: Ylimetsänhoitaja on Suomessa tasavallan presidentin myöntämä arvonimi, joka kuuluu 9. ryhmään. Arvonimestä maksettavan veron määrä on joko .


title: Ylimetsänhoitaja

text: Arvonimi myönnettiin ensimmäisen kerran vuonna 1934. Vuosien 1918–2013 aikana ylimetsänhoitajan arvonimi on myönnetty 190 henkilölle.


title: Bruno Junqueira

text: Bruno Junqueira (s. 4. marraskuuta 1976) on brasilialainen moottoriurheilija, joka kilpailee tällä hetkellä IndyCar Seriesissä. Uransa alkuvaiheilla hän loisti Formula Three Sudamericana-sarjassa, jonka ansiosta hän pääsi Formula 3000-sarjaan. Hän myös testasi Williamsin F1-autoa ja oli vahvasti kiinni tallin toisessa kuljettajan paikassa kaudelle 2000, kunnes nuori Jenson Button sai sen. Tämän jälkeen hän siirtyi ajamaan Yhdysvaltoihin, jossa hän sijoittui muun muassa ChampCar World Seriesissä toiseksi kausilla 2002, 2003, 2004. Nykyisin Junqueira ajaa FAZZT Race Teamin riveissä IndyCar Seriesissä.


title: Miller-testi

text: Miller-testi on Yhdysvaltain korkeimman oikeuden käyttämä testi, jolla selvitetään puheen tai ilmaisun sopivuus. Jos edellä mainitut todetaan säädyttömiksi (eng. obscene), niitä ei suojaa Yhdysvaltain perustuslain ensimmäinen lisäys ja ne voidaan kieltää.


title: Miller-testi

text: Miller-testi kehitettiin vuonna 1973 oikeustapaukseen "Miller v. California". Testi koostuu kolmesta osasta:


title: Miller-testi

text: Teos on säädytön vain, jos se täyttää "jokaiset" kolme esitettyä vaatimusta.


title: Miller-testi

text: Lainkäyttäjille monet asiat ovat tärkeitä. Yksi näistä on se, että testi antaa mahdollisuuden käsitellä yhteisön asettamia standardeja, kansallisten standardien sijaan. Se, mikä voisi loukata henkilöä New Yorkin Manhattanissa ei välttämättä loukkaa tavallista henkilöä Kansasin Manhattanissa. Asiaankuuluvaa yhteisöä ei ole kuitenkaan määritelty.


title: Miller-testi

text: Toinen tärkeä testin ominaisuus on se, että se antaa "tavallisen" henkilön mielipiteen teoksen soveliaisuudesta sen sijaan, että kysyttäisiin kaikista herkimmiltä henkilöiltä. Jälkimmäistä käytettiin Englannista lähtöisin olevassa Hickin testissä.


title: Miller-testi

text: Käytännössä, Miller testin mukaan, sukupuolielimiä ja seksuaalista kanssakäymistä esittävä pornografia ei ole ipso facto säädytöntä. Tapauksessa, joka sijoittui yhdelle Yhdysvaltojen konservatiivisimmista alueista, Utahiin, valamiehistöltä ei mennyt kauaa vapauttaa Larry Petermanin, Movie Buffs -videokaupan omistajan, syytteistä.


title: Miller-testi

text: tuomari Douglasin mukaan, vaatimalla "vakavuutta" teokselta, testi tekee helpoksi puheen ja ilmaisun hiljentämisen. Käytännössä tämä on kuitenkin erittäin vaikeaa. Monet pornografiset teokset on onnistuneesti argumentoitu sisältävän jonkin verran taiteellista arvoa, erityisesti National Endowment for the Arts -järjestön kautta.


title: Miller-testi

text: Kriitikot väittävät, että säädyttömyyden määritelmä on paradoksaalinen, mielivaltainen ja subketiivinen. Tämän vuoksi se on "tyhjä sisällöltään" (eng. void for vagueness) ja täten mahdoton valvoa ja laillisesti arveluttava.


title: Miller-testi

text: Internetin tulo on tehnyt "yhteisön standardien" arvioinnista vaikean. Erityisesti vaikeaa on määrittää lakien toimivalta, sillä www-palvelimelle julkaistun teoksen voi lukea missä tahansa. Tapauksessa , pornografian jakajan Pohjois-Hollywoodissa tuomittiin syylliseksi Pennsylvanian yhteisön standardien mukaan. Päätöksen tehnyt United States Court of Appeals for the Third Circuit (vast. Suomen hovioikeus) perusti määräyksensä siihen, että materiaali oli saatavilla sen toimivallan alueella. Tapauksessa , The United States Court of Appeals for the Ninth Circuit perusteli, että internetin tapauksessa tulisi käyttää "kansallisia yhteisön standardeja" paikallisten sijaan, mutta tätä ei ole käytännössä ylläpidetty.


title: Kansanliike

text: Kansanliike on laajalti kansan keskuuteen levinnyt liike. Se on joukkoliike, joka pitkäaikaisesti, voimakasta yhteenkuuluvuutta tuntien, mutta usein löyhästi organisoituna pyrkii erilaisin toimin joko synnyttämään yhteiskunnassa tiettyjä perusteellisia sosiaalisia muutoksia tai estämään sellaisten muutosten syntymisen.


title: Kansanliike

text: Monien eurooppalaisten maiden talonpoikaiskapinat vaikuttivat 1500-luvulta alkaen merkittävästi yhteiskunnan muotoutumiseen. Myöhemmin ne on nähty kansallisuusaatteen varhaismuodoiksi, koska ne usein vaativat jonkin kansallisuudeltaan vieraan ylemmän tahon harjoittaman sorron lopettamista. Kyse oli ennemminkin yrityksestä parantaa oman väestöryhmän asemaa yhteiskunnassa. Nimestään huolimatta ne olivat yleisemmin koko rahvaan kapinaliikkeitä. Ne on yhdistetty myös protestanttisuuteen, joka sinälläänkin on kansanliike.


title: Kansanliike

text: Suomessa syntyi 1800-luvulla useita kansanliikkeitä, kuten työväenliike, torppariliike, perustuslaillisuus ja naisliike. Itsenäisyyden ajan huomattavia kansanliikkeitä olivat edellisten lisäksi jääkäriliike ja suojeluskunta-aate. Ympäristöliikkeestä muodostui kansanliike vasta 1970-luvulla.


title: Always On My Mind (Adelénin kappale)

text: Always On My Mind on norjalaisartisti Adelénin kappale. Sen julkaisi Sony Music Entertainment Norway artistin kolmantena singlenä 14. maaliskuuta 2014. Kyseisellä kappaleella artisti on ottanut erilaisen tyylisuunnan, luopumalla espanjalaisia vaikutteita omaavasta musiikista sekä siirtymällä kypsempään popmusiikkiin, joka sisältää viittauksia myös rockista. Kappaleelle on tehty myös musiikkivideo, joka julkaistiin videopalvelu YouTubessa singlen julkaisupäivänä. Kappaleen toistaiseksi ainoa tiedetty listasijoitus on Suomen virallisen radiolistan 50. sija.


title: Always On My Mind (Adelénin kappale)

text: Digitaalinen lataus


title: Ylikonservaattori

text: Ylikonservaattori on Suomessa tasavallan presidentin myöntämä arvonimi, joka on myönnetty vain yhden kerran (vuonna 1957) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.


title: Ylilehtori

text: Ylilehtori on Suomessa tasavallan presidentin myöntämä arvonimi, joka on myönnetty vain yhden kerran (vuonna 1957) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.


title: Hannu Himanen

text: Hannu Himanen (s. 1951) on suomalainen diplomaatti. Hän oli Suomen Venäjän-suurlähettiläs Moskovassa 1. toukokuuta 2012 alkaen elokuuhun 2016 ja jäi pian sen jälkeen eläkkeelle.


title: Hannu Himanen

text: Himanen oli vuosina 2008–2012 Suomen suurlähettiläs ja pysyvä edustaja YK:ssa ja muissa kansainvälisissä järjestöissä sekä Maailman kauppajärjestö WTO:ssa Genevessä.


title: Hannu Himanen

text: Himanen valmistui vuonna 1976 yhteiskuntatieteiden kandidaatiksi Tampereen yliopistosta pääaineenaan tiedotusoppi. Hän aloitti ulkoministeriön palveluksessa samana vuonna. Himanen oli tuolloin Suomen kommunistisen puolueessa, jolloin hän tuli ulkoministeriön Kavaku-diplomaattikurssille taistolaisena Vuosina 1996–2000 hän oli Suomen suurlähettiläs Jakartassa. Vuosina 2000–2001 hän oli Afrikan ja Lähi-idän linjanjohtaja ulkoministeriössä, 2001–2002 turvallisuuden ja hyvän hallinnon ohjelman johtaja EastWest Institutessa, Prague Centerissä ja 2002–2003 ulkoasiainneuvos ulkoministeriön tutkimus- ja suunnitteluyksikössä. Vuosina 2003–2008 Himanen oli ulkoministeriön alivaltiosihteeri.


title: Ylikirjastonhoitaja

text: Ylikirjastonhoitaja on Suomessa sekä suuren kirjaston johtajan virkanimike että arvonimi.


title: Ylikirjastonhoitaja

text: Esimerkiksi yliopistollisten kirjastojen johtajien virkanimikkeenä on ylikirjastonhoitaja. Kansalliskirjastoa johtaa ylikirjastonhoitaja Kai Ekholm.


title: Ylikirjastonhoitaja

text: "Ylikirjastonhoitaja" on Suomessa tasavallan presidentin myöntämä arvonimi, joka on myönnetty vain kaksi kertaa itsenäisyyden aikana ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.


title: Ylijohtaja (arvonimi)

text: Ylijohtajan nimi ja arvo on Suomessa tasavallan presidentin myöntämä arvonimi, joka on myönnetty vain yhden kerran itsenäisyyden aikana (vuonna 1933) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.


title: Ylirehtori

text: Ylirehtorin nimi ja arvo on Suomessa tasavallan presidentin myöntämä arvonimi, joka on myönnetty vain kahdelle henkilölle (vuosina 1957–1958) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.


title: Khelrtva

text: Khelrtva () on kalligrafinen monogrammi, sinetti tai allekirjoitus, joka kuuluu Geogialaisille monarkeille, patriarkoille, kuninkaallisille ja aatelisille prinsseille. Khelrtva-allekirjoitukset kirjoitettiin usein yhdellä kolmesta Georgian aakkostosta, suurimmaksi osaksi Nuskhurilla ja Mkhedrulilla. Monogrammit, erityisesti kuninkaalliset, kirjoitettiin Asomtavrulin aakkostolla. Jokaisella Georgian monarkilla on ollut oma yksilöllinen khelrtva. Sana "Khelrtva" tarkoittaa kirjaimellisesti "koristella, somistaa tai kaunistaa käsin". Georgian kielellä "kheli" tarkoittaa kättä ja "rtva" tarkoittaa koristella tai somistaa.


title: Pyhän Sofian katedraali

text: Pyhän Sofian katedraali voi tarkoittaa seuraavia:


title: Aris Limassol

text: Aris Limassol () on kyproslainen jalkapalloseura. Se pelaa kaudella 2013–2014 maan korkeimmalla sarjatasolla Kyproksen jalkapalloliigassa.


title: Nea Salamis Famagusta

text: Nea Salamis Famagusta () on vuonna 1948 Famagustan kaupungissa perustettu kyproslainen jalkapalloseura, joka on Turkin vuonna 1974 tekemästä Kyproksen miehityksestä lähtien toiminut Larnakassa. Sen kotipaikka on edelleen virallisesti Famagusta ja seura kertoo pelaavansa Larnakassa vain ”väliaikaisesti”. Nea Salamis pelaa kaudella 2013–2014 maan korkeimmalla sarjatasolla Kyproksen jalkapalloliigassa.


title: Saguenay

text: Saguenay voi tarkoittaa seuraavaa:


title: Elliott

text: Elliot", "Elliott, Eliot tai Eliott voi tarkoittaa seuraavia:


title: Elliot (nimi)

text: Elliot on miehen etunimi, Elias-nimen englantilainen mukaelma. Nimestä on käytössä myös kirjoitusasut "Eliot" ja "Elliott".


title: Elliot (nimi)

text: Suomessa nimi Elliot on ollut harvinaisena käytössä jo 1800-luvulla, mutta on yleistynyt vasta 2000-luvulla. Huhtikuuhun 2014 mennessä on Väestörekisterikeskuksen tietojen mukaan nimi Elliot on annettu noin 550, Elliott alle 80 ja Eliot noin 130 henkilölle. Vuodesta 2015 lähtien Elliotin nimipäivä on suomenruotsalaisen kalenterin mukaan 9. huhtikuuta, joka on myös Eliaksen nimipäivä.


title: Peter Matthiessen

text: Peter Matthiessen (22. toukokuuta 1927 Manhattan, New York, Yhdysvallat – 5. huhtikuuta 2014 Sagaponack, Yhdysvallat) oli yhdysvaltalainen kirjailija ja ympäristöaktivisti.


title: Peter Matthiessen

text: Matthiessenin suomentamaton tuotanto käsittää yli kolmekymmentä kirjaa, niin kaunokirjallisuutta kuin tietokirjojakin. Viimeinen teos "In Paradise" ilmestyi kolme päivää hänen kuolemansa jälkeen, 8. huhtikuuta.


title: Peter Matthiessen

text: Matthiessen sai yhdysvaltalaisen National Book Award -palkinnon vuonna 2008 teoksesta "Shadow County". Hän oli 1950-luvun alussa perustetun The Paris Review -lehden perustajia. Silloista työtään CIA:n agenttina hän on myöhemmin katunut.


title: Peter Matthiessen

text: Matthiessen haastettiin teoksensa " In the Spirit of Crazy Horse" vuoksi kunnianloukkauksesta kahteenkin kertaan oikeuteen. Teos käsittelee Amerikan alkuperäisasukkaiden järjestön American Indian Movement ja liittovaltion hallituksen välistä katkeraa ja monimutkaista riitaa.. Jo paikalliset tuomioistuimet ratkaisivat asian hänen hyväkseen, ja kummassakin tapauksessa ylempi oikeusaste vahvisti vapautukset, ja teoksen taskukirjaversio pääsi myyntiin 1992.


title: Sagaponack

text: Sagaponack on kylä, joka sijaitsee Southamptonin kaupungissa Suffolkin piirikunnassa New Yorkin osavaltiossa Yhdysvalloissa. Kylässä oli vuoden 2010 väestönlaskennassa 313 asukasta.


title: Sagaponack

text: Kylä on yhdysvaltalaisen postinumeroon perustuvan luokittelun mukaan maan kallein asuinpaikka. Siellä on asunut monia merkkihenkilöitä, kuten kirjailijat Peter Matthiessen, Kurt Vonnegut, Truman Capote, E. L. Doctorow ja George Plimpton sekä Bill ja Hillary Clinton.


title: Tetrafluorieteeni

text: Tetrafluorieteeni eli tetrafluorietyleeni (CF) on eteenin täysin fluorattu johdannainen. Yhdistettä käytetään pääasiassa polymeerien kuten teflonin valmistuksessa.


title: Tetrafluorieteeni

text: Huoneenlämpötilassa tetrafluorieteeni on ulkomuodoltaan väritön kaasumainen aine. Yhdiste polymeroituu helposti ja polymeroitumisreaktio on voimakkaasti eksoterminen. Joutuessaan hapen kanssa kosketuksiin tetrafluorieteeni voi muodostaa muiden alkeenien tavoin helposti räjähtäviä peroksideja. Jos ilmaa ei ole läsnä tetrafluorieteeni hajoaa helposti hiileksi ja tetrafluorimetaaniksi. Kuumennettaessa yhdistettä yli 600 °C:n lämpötilaan siitä voi muodostua heksafluoripropeenia ja perfluori-isobuteenia. Tetrafluorieteeniä kuljetetaan nesteytettynä ja paineenalaisena ja tällöin siihen lisätään stabilisaattoriksi tyypillisesti joko pineeniä tai limoneenia.


title: Tetrafluorieteeni

text: Tetrafluorieteeniä valmistetaan useilla tavoilla. Kaksi teollisuudessa tyypillisimmin käytettyä menetelmää ovat kaasufaasissa 600–900 °C:n lämpötilassa tapahtuvat trifluorimetaanin tai klooridifluorimetaanin pyrolyysireaktiot. Näissä reaktioissa syntyy tetrafluorieteenin lisäksi vetykloridia tai vetyfluoridia ja usein sivutuotteena myös fluorattuja ja kloorattuja hiilivetyjä. Tetrafluorieteeniä voidaan valmistaa myös kuumentamalla tetrafluorimetaania sähköisessä ahjossa, 1,2-dikloori-1,1,2,2-tetrafluorietaanin metallikatalysoidulla kloorinpoistoreaktiolla tai kuumentamalla trifluorietikkahappoa.


title: Tetrafluorieteeni

text: Tetrafluorieteenin tärkein käyttökohde on polymerointi tefloniksi katalyyttien avulla. Siitä voidaan valmistaa myös homopolymeerejä, joissa toisena monomeerinä voi olla eteeni, heksafluoripropeeni, propeeni tai isobuteeni. Perfluorinitrosoalkaanien kanssa se muodostaa nitrosokumeja. Tetrafluorieteeniä voidaan käyttää myös fluorattujen alkaanien kuten jodifluorialkaanien valmistukseen ja karbonyylifluoridin tuotantoon.


title: Harri Moisio (radiotoimittaja)

text: Harri Moisio (s. 13. tammikuuta 1973 Turku) on suomalainen radiotoimittaja. Hän aloitti radiouransa Radio Suomen Salossa vuonna 1990. Moisio toimi kahden turkulaisen radiokanavan Radio Auran Aaltojen ja Radio Majakan ohjelmapäällikkönä vuosina 2000–2006. Hän selosti TPS:n jääkiekko-otteluja 1999–2001. Moisio oli ehdolla vuosien 2012 ja 2016 parhaaksi radiojuontajaksi.


title: Harri Moisio (radiotoimittaja)

text: Moisio toimi Radio Rockin aamuohjelma Heikelä-Linnanahde-Korporaation tuottajana 2006–2009. Hän juonsi Olga K:n ja Jarkko Valteen kanssa Radio Aallon aamuohjelmaa 2009–2011. Moisio juonsi Jussi Heikelän kanssa Radio Rockin Heikelä-Korporaatiota tammikuusta 2012 lokakuuhun 2015. Hän on toiminut siitä lähtien Radio Rockin Korporaation juontajana Kim Sainion kanssa.


title: Harri Moisio (radiotoimittaja)

text: Moisio osallistui vuonna 2013 Neljän tähden illallinen -televisio-ohjelmaan. Keväällä 2014 hän oli yksi Liv-kanavalla nähdyn Rakkauden FAQ -ohjelman panelisteista. Hän oli myös mukana yhdessä jaksossa Grillit huurussa -ohjelmassa vuonna 2016. Moisiolla oli lyhyt rooli elokuvassa "Teit meistä kauniin" vuonna 2016. Vuonna 2018 Moisio toimi Temptation Island Suomi Extran kommentaattorina.


title: SF-Caravan

text: SF-Caravan ry on vuonna 1964 perustettu leirintämatkailun valtakunnallinen keskusliitto, joka toimii karavaanareiden, muiden leirintämatkailijoiden ja heidän muodostamiensa yhdistysten valtakunnallisena edunvalvojana. Liittoon kuuluvat karavaanareiden muodostamat yhdistykset sekä liiton tarkoitusta tukevat yritykset ja yhteisöt.


title: SF-Caravan

text: Leirintämatkailun kehittämiseksi liitto edistää matkailuajoneuvojen käyttömahdollisuuksia, kehittää leirintäalueita ja edistää liikenne- ja leirintäturvallisuutta sekä ympäristönsuojelua. Liitto työskentelee yhdessä viranomaisten, matkailuajoneuvojen valmistajien, maahantuojien, myyjien sekä matkailu- ja leirintäyrittäjien ja -yhteisöjen kanssa. Liiton toimisto sijaitsee Hämeenlinnassa.


title: SF-Caravan

text: SFC-Markkinointi Oy on liiton sataprosenttisesti omistama yhtiö, joka mm. julkaisee Caravan-lehteä ja myy SF-Caravan tuotteita (jäsentarrat, liput ja pidikkeet).


title: SF-Caravan

text:
Suomalainen leirintämatkailu oli 1950- ja 1960-luvuilla pääasiassa telttamatkailua. Matkailuvaunu oli harvinainen näky liikenteessä. Vaunut alkoivat viehättää ja kiinnostaa monia matkailevia perheitä 1960-luvun alussa. Pian syntyi vaunujen käyttäjillä myös ajatus järjestäytymisestä.
Ensimmäisen kerran vaunumatkailijoiden yhdistyksen perustamisesta lienee keskusteltu Oulun Nallikarin leirintäalueella vuonna 1962. Asiaa valmisteltiin parin vuoden ajan, ja yhdistyksen perustavaan kokoukseen Jyväskylään 17.5.1964 kokoontuivat pietarsaarelainen Antero Rankala, rovaniemeläinen Heimo Ainali, seinäjokelainen Jaakko Talvitie, tamperelaiset Börje Tengström ja Erkki Lassila sekä pedersöreläinen Bror Eklund.
Yhdistyksen perustamisesta oli laaja yksimielisyys, mutta sopivan nimen keksiminen vei enemmän aikaa. Erkki Lassilan ehdotuksesta syntyi samana vuonna Asuntovaunuyhdistys SF-Caravan, jolla yhdistys myös rekisteröitiin. Nimen valinnassa oli tärkeää sekä kansallisuus että kansainvälisyys; ”SF” oli maamme virallinen kansallistunnus. Sana ”Caravan” kertoi järjestöstä kansainvälisesti.
Järjestö on muuttanut nimeään kahdesti. Vuonna 1976, yhdistyksen muututtua valtakunnalliseksi matkailuvaunuyhdistysten kattojärjestöksi, otettiin käyttöön nimi ”Matkailuvaunuliitto SF-Caravan”. Vuonna 1988 nimi muutettiin nykyiseen muotoonsa ”SF-Caravan”.
SF-Caravanin alkuperäinen tunnusmerkki, joka kuvaa vanhan ajan lännenvankkureita, on edelleen käytössä liiton virallisena tunnuksena. Vankkuria käytetään mm. liiton lipussa, standaareissa, vuosikertomuksissa ja jäsennumerolaatoissa. Merkin on suunnitellut Margaretha Tengström.
Tunnetuin vankkuri-tunnuksen käyttötapa lienee monissa matkailuajoneuvoissa olevat jäsennumerotarrat. Tarroissa on sekä vankkuri että henkilökohtainen jäsennumero. Jäsennumero on SF-Caravanin jäsenyydestä kertova tunniste, jonka jokainen jäsen saa liittyessään yhdistyksen jäseneksi. Monet karavaanarit haluavat kiinnittää jäsennumerotarran näkyvästi matkailuajoneuvoonsa, ja siten kertoa olevansa järjestäytyneitä karavaanareita. Jäsennumerot kasvavat koko ajan ylöspäin, sillä jäsennumeroita ei kierrätetä eikä numeroa voi periä isältä pojalle.
Ensimmäisen toimintavuoden jälkeen yhdistykseen kuului 23 jäsenperhettä. 100 jäsenen raja ylitettiin vuonna 1967. Tuhannen jäsenen haamuraja rikkoutui 1971.
1970-luvun alkupuolella karavaanimatkailun suosio kasvoi nopeasti. Vuonna 1974 huolestuneena karavaanareitten järjestäytymisprosentista SF-Caravan aloitti jäsenhankintakilpailun, jonka seurauksena jäsenmäärä kasvoi nopeasti. 10 000 jäsenen raja ylittyi 1979, 20 000 1984, 30 000 1987 ja 40 000 1990.
Järjestön jäsenmäärä on kasvanut tasaisesti. 50 000 jäsenen raja ylitettiin vuonna 2003 ja 60 000 jäsenen raja vuonna 2010. Vuoden 2017 lopussa SF-Caravanin 78 jäsenyhdistyksen yhteenlaskettu henkilöjäsenmäärä oli 62 867.


title: SF-Caravan

text: SF-Caravan perustettiin valtakunnalliseksi järjestöksi, johon kuului henkilöjäseniä kaikkialta Suomesta. Jäsenmäärän kasvaessa oli luonnollista, että haluttiin järjestäytyä myös paikallisesti.


title: SF-Caravan

text: 21.5.1976 Turussa pidettiin perustava kokous, jossa entisestä Asuntovaunuyhdistys SF-Caravan ry:stä tehtiin paikallisyhdistyksien keskusjärjestö Matkailuvaunuliitto SF-Caravan ry. Liittoon kuului tämän jälkeen vain rekisteröityjä yhdistyksiä, joilla oli jäseninään henkilöjäseniä. Liitosta tuli leirintämatkailun etu- ja kuluttajajärjestö, joka tuottaa palveluja sekä yhdistyksilleen että kaikille leirintämatkailun parissa toimiville.


title: SF-Caravan

text: Vuoden 2015 lopussa liitolla oli 75 jäsenyhdistystä ja kuusi yhteisöjäsentä. Liiton ylin päättävä elin on kerran vuodessa kokoontuva liittokokous.


title: SF-Caravan

text: Liittohallituksen muodostavat puheenjohtaja ja kahdeksan jäsentä. Liittohallitus valitaan kolmeksi vuodeksi kerrallaan.


title: SF-Caravan

text: Liiton korkein päätöksentekoelin on kerran vuodessa kokoontuva liittokokous. Liittokokous hyväksyy liiton tilinpäätöksen ja toimintakertomuksen sekä seuraavan vuoden talousarvion ja toimintasuunnitelman. Liittokokous nimeää liitolle hallituksen operatiivista toimintaa johtamaan.


title: SF-Caravan

text: SF-Caravan ry:n hallitus vastaa liiton toiminnasta, valvoo liiton rahankäyttöä, työvaliokunnan ja toimikuntien työtä sekä valmistelee ja toteuttaa liittokokousten päätökset. Liittohallituksen kokoonpano on 8 jäsentä ja puheenjohtaja. Puheenjohtajan ja hallituksen jäsenten toimikausi on kolme (3) vuotta kerrallaan.


title: SF-Caravan

text: Hallituksen apuna, asiantuntijaelimenä karavaanimatkailua koskevissa erityiskysymyksissä, toimii liittohallituksen nimeämä asiantuntijaryhmä.


title: SF-Caravan

text: Liiton alaisuudessa toimii harrasteiden ympärille muodostuneita kerhoja. Kerhoilla on oma jäsenmaksu ja talous. Kerhot tiedottavat toiminnastaan kerhokirjeillä, Caravan-lehdessä julkaistavilla tiedotteilla, ja osa kerhoista omalla tiedotuslehdellään ja internetsivuillaan.


title: SF-Caravan

text: SF-Caravan ry on yksi kansainvälisen leirintämatkailujärjestö FICC:n ja kansainvälisen automatkailujärjestö FIA:n jäsenjärjestöistä. SF-Caravan ry kuuluu myös Pohjoismaiseen Matkailuvaununeuvosto NCR:ään. SF-Caravanin jäsenet ovat oikeutettuja järjestöjen tarjoamiin jäsenetuihin ulkomailla liikkuessaan.


title: SF-Caravan

text: SF-Caravan ry on solminut yhteistyösopimuksia ulkomaisten leirintäjärjestöjen kanssa. SF-Caravanin jäsenet saavat yöpyä yllä olevien sisarjärjestöjen leirintäalueilla jäsenhintaan.


title: Lammin Sullay

text: Lammin Sullay (oik. Lamin-Sullay Sesay, ) oli Sierra Leonessa syntynyt suomalainen kirjailija.


title: Lammin Sullay

text: Lammin Sullay syntyi Lunsarissa Sierra Leonessa, josta hän muutti Freetowniin 1980-luvun puolivälissä ja työkenteli toimittajana paikallisessa "Globe"-lehdessä. 1980-luvun lopussa Sullay muutti Pariisiin, jossa hän työskenteli kuriirina, kunnes lopulta muutti Suomeen vuonna 1990. Turussa hän perusti kolme sanomalehteä; "Scandi-B", josta julkaistiin kuusi numeroa vuosina 1993–1995, "Finn-African" ja "Turku City Magazine". "Newcomer"-sarjassaan Sullay kertoo kokemuksistaan Suomessa oman sanomalehden perustaneena ulkomaalaisena. Lammin Sullay kuoli ikäisenä helmikuussa 2004.


title: HMCS Wetaskiwin

text: HMCS Wetaskiwin (viirinumero K175) Kanadan kuninkaallisen laivaston Flower-luokan korvetti.


title: HMCS Wetaskiwin

text: Alus tilattiin 14. helmikuuta 1940 Burrard Dry Dock Companyltä North Vancouverista Kanadasta. Sen köli laskettiin 11. huhtikuuta 1940 ja alus laskettiin vesille 18. heinäkuuta. Se valmistui vielä saman vuoden lopulla 17. joulukuuta.


title: HMCS Wetaskiwin

text: Alus palveli Atlantilla suojaten saattueita. Toisen maailmansodan päätyttyä alus myytiin Venezuelalle, joka liitti sen laivastoonsa nimellä "ARV Victoria". Alus poistettiin palveluksesta 1962.


title: Tuntematon potilas

text: Tuntematon potilas on Arttu Wiskarin toinen single, joka julkaistiin 16. toukokuuta 2011.


title: Tuntematon potilas

text: Kappale oli Suomen virallisella singlelistalla 15 viikkoa sijoittuen parhaimmillaan kolmanneksi viikolla 29. Tuntemattomasta potilaasta kuvattiin musiikkivideo, jonka alkuosa on kuvattu Nobinan Klovin varikolla.


title: Thomas Agyiri

text: Thomas Agyiri (s. 28. huhtikuuta 1994 Ghana) on ghanalainen jalkapalloilija, pelipaikaltaan keskikenttäpelaaja. Hän on vapaa pelaaja.


title: Thomas Agyiri

text: Englantilainen Manchester City FC lainasi Agyirin suomalaiseen Turun Palloseuraan elokuussa 2013 Veikkausliiga-kauden loppuun asti. Huhtikuussa 2014 TPS lainasi hänet uudestaan kesäkuun loppuun asti. Kesäkuun lopussa 2014 Agyirin sopimus Manchester Cityn kanssa päättyi, eikä myöskään lainasopimusta TPS:n kanssa näin jatkettu. Hän ehti edustaa TPS:aa kaudella 2013 ja kaudella 2014 yhteensä 25 liigaottelussa, joissa hän teki yhden maalin.


title: HMCS Camrose

text: HMCS Camrose (viirinumero K154) Kanadan kuninkaallisen laivaston Flower-luokan korvetti.


title: HMCS Camrose

text: Alus tilattiin 22. tammikuuta 1940 Marine Industriesilta Sorelista Kanadasta. Sen köli laskettiin 17. helmikuuta 1940 ja alus laskettiin vesille 16. marraskuuta. Se valmistui 30. kesäkuuta 1941.


title: HMCS Camrose

text: Alus palveli Atlantilla suojaten saattueita. Toisen maailmansodan päätyttyä alus poistettiin palveluksesta 22. heinäkuuta 1945 ja se romutettiin Hamiltonissa Ontariossa.


title: HMCS Galt

text: HMCS Galt (viirinumero K163) Kanadan kuninkaallisen laivaston Flower-luokan korvetti.


title: HMCS Galt

text: Alus tilattiin 1. helmikuuta 1940 Collingwood Shipyardilta Collingwoodista Kanadasta. Sen köli laskettiin 27. toukokuuta 1940 ja alus laskettiin vesille 28. joulukuuta. Se valmistui 15. toukokuuta 1941.


title: HMCS Galt

text: Alus palveli Atlantilla suojaten saattueita. Toisen maailmansodan päätyttyä alus poistettiin palveluksesta 21. kesäkuuta 1945 ja se romutettiin vuotta myöhemmin.


title: Jere Aalto

text: Jere Aalto (s. 12. maaliskuuta 1996 Turku) on suomalainen jalkapalloilija, joka edusti Ykkösessä pelaavaa Turun Palloseuraa.


title: Jere Aalto

text: Aalto on Turun Palloseuran oma kasvatti.


title: Jere Aalto

text: Kaudeksi 2017 Aalto siirtyi BK-46 Karjaalle.


title: HMCS Sackville

text: HMCS Sackville (viirinumero K181) Kanadan kuninkaallisen laivaston Flower-luokan korvetti. Alus on nykyisin museolaivana Halifaxissa Nova Scotiassa ollen viimeinen Flower-luokan korvetti.


title: HMCS Sackville

text: Alus tilattiin Saint John Dry Dock and Shipbuilding Companyltä Kanadasta. Sen köli laskettiin 28. toukokuuta 1940 ja alus laskettiin vesille vuotta myöhemmin 15. toukokuuta 1941. Se valmistui 30. joulukuuta.


title: HMCS Sackville

text: Alus palveli Atlantilla suojaten saattueita. Toisen maailmansodan päätyttyä alus poistettiin palveluksesta 8. huhtikuuta 1946. Alus sijoitettiin reserviin, missä se oli 4. elokuuta 1950 alkaen varastolaivana aina joulukuuhun 1953 saakka. Alus oli kaapelilaivana joulukuusta 1953 seuraavan vuoden elokuuhun, jonka jälkeen se oli tutkimusaluksena aina 16. joulukuuta 1982 saakka. Aluksen hallinnointi kuitenkin vaihtui siviiliorganisaatiolle toukokuussa 1964.


title: HMCS Sackville

text: Alus avattiin museona Halifaxissa 4. toukokuuta 1985.


title: Peter Sunde

text: Peter Sunde Kolmisoppi (alias brokep, s. 13. syyskuuta 1978 Uddevalla, Ruotsi) on suomalais-norjalainen tietokoneasiantuntija. Hän on parhaiten tunnettu BitTorrent-hakukone Pirate Bayn yhtenä perustajana ja ex-tiedottajana. Hänellä on sekä Suomen että Norjan kansalaisuus. Kesäkuussa 2016 Sunde määrättiin käräjäoikeuden päätöksellä korvaamaan 350 000 euroa suomalaisille levy-yhtiöille.


title: Peter Sunde

text: Sunde pyrki europarlamenttiin Suomen Piraattipuolueen ehdokkaana vuoden 2014 vaaleissa. Hän on tasa-arvon puolestapuhuja ja on ilmaissut blogissaan huolensa vallan keskittäytymisestä EU:ssa.


title: Peter Sunde

text: Sunde on viime aikoina (2016) keskittynyt kehittämään Flattr-palvelua.


title: Alex De John

text: Alex De John (s. 10. toukokuuta 1991) on yhdysvaltalainen jalkapalloilija, joka edustaa ruotsalaista Dalkurd FF -seuraa. Hän on aikaisemmin pelannut muun muassa Veikkausliigaa Turun Palloseurasa sekä Norjan pääsarjassa IK Startin joukkueessa.


title: Arnold Uschanoff

text: Arnold Uschanoff (s. 12. toukokuuta 1995 Parainen) on suomalainen jalkapalloilija, joka edustaa Kolmosessa pelaavaa Pargas IF:iä. Hän on pelipaikaltaan maalivahti.


title: Arnold Uschanoff

text: Uschanoff on Pargas IF:n kasvatti.


title: HMCS Agassiz

text: HMCS Agassiz (viirinumero K129) oli Kanadan kuninkaallisen laivaston Flower-luokan korvetti toisessa maailmansodassa. Alus otettiin palvelukseen 23. tammikuuta 1941 ja se palveli Atlantilla suojaten saattueita. Sodan päätyttyä alus poistettiin palveluksesta 15. kesäkuuta 1945 ja se myytiin romutettavaksi.


title: HMCS Agassiz

text: Alus tilattiin 14. helmikuuta 1940 Burrard Dry Dock Companyltä North Vancouverista Kanadasta. Sen köli laskettiin 29. huhtikuuta 1940 ja alus laskettiin vesille 15. elokuuta. Se otettiin valmistuttuaan palvelukseen 23. tammikuuta 1941.


title: HMCS Agassiz

text:
Alus saapui 13. huhtikuuta Halifaxiin, mistä se lähti 23. toukokuuta St. Johniin liittyäkseen uudelleen muodostettuun Newfoundlandin saattajaosastoon (). Se suojasi kesäkuun alussa saattueen Islantiin, minkä jälkeen se oli vuoden 1943 loppuun suojaamassa saattueita Pohjois-Atlantilla. Alus osallistui syyskuussa 1941 SC44:n suojaamiseen käyden taistelua sukellusveneitä vastaan. Taistelun aikana se pelasti torpedoidun sisaraluksensa "HMCS Lévisin" miehistön. Alus osallistui myös heinäkuussa 1942 saattueen ON115 suojaamiseen.
"Agassiz" siirrettiin 5. tammikuuta 1943 Liverpoolissa telakalle, mistä se vapautui maaliskuun puolivälissä. Alus liitettiin huhtikuussa vasta muodostettiin Kanadan 1. saattajaryhmään (). Alus saapui 16. joulukuuta 1943 New Yorkiin uuteen huoltoon, jonka aikana aluksen etukantta pidennettiin. Muutostyöt saatiin päätökseen 4. maaliskuuta 1944. St. Margaretinlahdella vietetyn koulutusjakson jälkeen alus liittyi läntisen saattajaosaston saattajaryhmä W-2:een, mistä se siirrettiin elokuussa W-7:ään.


title: HMCS Agassiz

text: Alus palveli sodan lopun W-7:ssä. Se poistettiin palveluksesta 14. kesäkuuta 1945 Sydneyssä ja alus romutettiin 1946.


title: HMCS Agassiz

text: Aluksenpäällikköinä olivat:


title: Anton Berg

text: Anton Alexander Bernhard Berg (27. elokuuta 1876 Vaasa – 15. tammikuuta 1949 Turku) oli rautatievirkamies ja Turun rautatieaseman asemapäällikkö.


title: Anton Berg

text: Bergin vanhemmat olivat kehruumestari Karl Berg ja Mathilda Sunn. Hän oli rautatievirkamies, joka toimi apulaisasemapäällikkönä, sittemmin asemapäällikkönä Turussa vuosina 1938–1944. Hänelle myönnettiin liikennetarkastajan arvonimi vuonna 1944.


title: Trapetsitaiteiluu

text: Trapetsitaiteiluu on Junon ja The Gambitin kesällä 2014 julkaistu yhteisalbumi. Albumin ensimmäinen musiikkivideo julkaistiin huhtikuun alussa 2014 kappaleesta "Diggaan". Levyn sanoituksista vastaavat Juno ja The Gambit yhdessä. Kaikki albumin sävellykset ovat The Gambitin käsialaa.


title: Caravan-lehti

text: Caravan-lehti on Suomen valtakunnallinen leirintämatkailun perhelehti, josta löytyy artikkeleita uusista malleista, matka- ja leirintäkohteista ja erilaista teknistä tietoutta. Caravan-lehteä on julkaistu vuodesta 1966 saakka.


title: Caravan-lehti

text: Lehden päätoimittajana on ollut marraskuusta 2016 lähtien Pauli Salokangas. Häntä ennen päätoimittajana toimi vuosina 1996–2016 Pekka Heinonen.


title: Caravan-lehti

text: Valtaosa lukijoista on SF-Caravan ry:n eli karavaanareiden keskusjärjestön jäseniä, jotka saavat lehden jäsenetuna. Caravan-lehden voi myös tilata tai ostaa Lehtipisteestä.


title: Caravan-lehti

text: Caravan-lehti ilmestyy kuusi kertaa vuodessa ja sen liitteenä postitetaan vuosittain Leirintäopas.


title: Caravan-lehti

text: Viimeisimmän lukijatutkimuksen (2014) mukaan lukijat pitävät Caravan-lehteä itselleen erittäin tärkeänä. Koko lehti ilmoituksineen luetaan hyvin tarkkaan ja useampaan kertaan, ainoastaan viisi prosenttia lukijoista tyytyy yhteen lukukertaan. Lehti myös säilytetään pitkään.


title: Caravan-lehti

text: Caravan-lehden levikki on noussut tasaisesti viimeisen kymmenen vuoden aikana. Viimeisen levikintarkastuksen (MediaAuditFinland Oy 12.12.2017) mukaan Caravan-lehden virallinen levikki on 58 549 kappaletta.


title: Tervetuloa Suomen Floridaan!

text: Tervetuloa Suomen Floridaan! on The Gambitin kolmas pitkäsoitto, joka julkaistiin 24. toukokuuta 2013. Levy on artistin toinen suomenkielinen levy ja sen ensimmäiset radiossa soitetut singlet olivat "Señorita" ja "Soturin laulu".


title: Pyhän Sofian katedraali (Kiova)

text: Pyhän Sofian katedraali on Kiovassa sijaitseva kirkko. Sen on rakennuttanut 1000-luvun alussa Jaroslav I Viisas. 1600–1700-lukujen vaihteessa sen ulkonäköä muutettiin ukrainalaiseen barokkityyliin. Katedraalin sisällä on säilynyt 260 neliömetrin kokoinen maailman suurin mosaiikkityö 3 000 neliömetrin kokoinen fresko.


title: Pyhän Sofian katedraali (Kiova)

text: Katedraali toimi kirkollisessa käytössä vuoteen 1929. Vuodesta 1934 lähtien se on ollut museona. Nykyään se on tärkein osa Kiovan Sofian kansallispuistoa. Se on yksi Ukrainan suurimpia museoita. Muita ovat Kiovan kultaiset portit 1000-luvulta, Kirillin kirkko 1100-luvulta, Andrejevin kirkko 1700-luvulta sekä Sudaksin linnoitus Krimillä (500–1400-luvulta).


title: Pyhän Sofian katedraali (Kiova)

text: Pyhän Sofian katedraalista ja Kiovan luolaluostarista tuli vuonna 1990 ensimmäiset Unescon maailmanperintökohteet Ukrainassa. Siksi sitä ei voi enää käyttää uskonnollisessa tarkoituksessa. Ainoa poikkeus on 24. elokuuta, joka on Ukrainan itsenäisyyspäivä, jolloin uskonnolisten yhteisöjen edustajat pitävät siellä jumalanpalveluksen (vuodesta 2005 lähtien). Pyhän Sofian katedraaliin kuuluu myös luostarirakennukset 1700-luvulta: kellotorni, eteläinen sisääntulotorni, koulu, metropoliitan asunto ja Zaborovskin portit.


title: Pyhän Sofian katedraali (Kiova)

text: Katedraalin rakentamisen alkua kuvataan eri kronikoissa. Eri lähteiden mukaan sen rakentaminen alkoi joko 1017 tai 1037. Nestorin kronikan mukaan se aloitusvuosi on 1037, jolloin ruvettiin rakentamaan useita rakennuksia, kuten Kiovan kultaisia portteja, Pyhän Sofian katedraalia sekä Pyhän Yrjön ja Pyhän Irinan luostarien rakentaminen. Akateemikko Dmitri Sergevitš Lihatsovin mukaan se on suuntaa antava tieto eikä tieteellinen totuus. Hänen mukaansa se olisi voinut olla valmis vuoden 1051 jälkeen.. Vanhempi Novgorodin kronikka mainitsee, että katedraalia ruvettiin rakentamaan vuonna 1017.


title: Pyhän Sofian katedraali (Kiova)

text: 1600–1700-lukujen vaihteessa hetmanni Ivan Mazepe ja metropoliitta Varlaam Jasinski kunnostivat katedraalin ja muuttivat ulkoasun ukrainalaiseen barokkityyliin. Työt jatkuivat 1740-luvulle asti, jolloin katedraali sai nykyisen julkisivunsa.


title: Pyhän Sofian katedraali (Kiova)

text: Alun perin katedraali oli 13-kupolinen. Kupolit olivat pyramidin muotoisia. Katedraali on tehty bysanttilaiseen tyyliin (opus mixtum) eri kerroksissa olevista kivistä ja tiilistä, jotka oli muurattu savilaastilla. Julkisivuja ei rapattu, jolloin muuraukset jäivät näkyviin.


title: Pyhän Sofian katedraali (Kiova)

text: Pyhän Sofian katedraalin rakennuttivat bysanttilaiset arkkitehdit. Se on ainutlaatuinen, koska Bysantin valtakunnassa ei silloin rakennettu niin isoja kirkkoja. Normaalisti ne olivat 3-kupolisia. Oletetattavasti Kiovaan piti rakentaa mahtava katedraali, jossa juhlallisuuksia voitiin pitää Kiovan Venäjän suurimmassa kirkossa. Arkkitehdit lisäsivät kupoleita sekä niihin valoaukkoja, jotta sisälle saatiin mahdollisimman paljon luonnonvaloa.


title: Pyhän Sofian katedraali (Kiova)

text: Alkuperäisessä arkkitehtuurissa oli symboliikkaa. Katedraalin korkein keskikupoli esitti Bysantin arkkitehtuurissa Jeesusta eli Kirkon päämiestä. 12 pienempää kupolia esittivät hänen apostoleitaan, joista 4 oli evankelistoja, jotka levittivät kristinuskoa ympäri maailman.


title: Silkkipyrstömonarkki

text: Silkkipyrstömonarkki ("Lamprolia victoriae") on viuhkojen heimoon kuuluva varpuslintu.


title: Silkkipyrstömonarkki

text: Silkkipyrstömonarkkia tavataan Fidžissä. Sen populaatioksi arvioidaan 16 000–28 000 yksilöä. Laji on luokiteltu silmälläpidettäväksi, koska sen levinneisyysalue on hyvin pieni ja populaatio suhteellisen pieni. Lisäksi lajia uhkaa elinympäristöjen tuhoutuminen.


title: Sofonias

text: Sofonias (; 1200- ja 1300-lukujen vaihde) oli bysanttilainen filosofi ja Aristoteles-kommentaattori. Hän toimi munkkina Konstantinopolissa ja kääntyi myöhemmin katoliseen uskoon.


title: Sofonias

text: Sofonias kirjoitti lukuisia kommentaareja ja parafraaseja Aristoteleen teoksiin, mukaan lukien kommentaarit teoksiin "Sielusta", "Sofistiset kumoamiset", "Ensimmäinen analytiikka" ja "Pieniä tutkielmia", jotka ovat säilyneet nykyaikaan. Kommentaareissaan Sofonias hyödynsi muun muassa Johannes Filoponoksen kadonnutta "Sielusta"-teoksen kommentaaria.


title: Sofonias

text: Sofoniaan teosten arvo on ennen kaikkea siinä, että ne sisältävät hyödyllisimmät katkelmat häntä edeltäneiltä kommentaattoreilta. Sofonias kehitti teosten kommentointimenetelmää niin, että hänen tekstiin tekemänsä huomautukset juoksevat jatkuvasti Aristoteleen tekstin ohessa, jolloin tekstin eri tulkinnat ovat helposti nähtävillä.


title: Konsuli (arvonimi)

text: Konsuli on Suomessa tasavallan presidentin myöntämä arvonimi, joka kuuluu 10. ryhmään. Arvonimestä maksettavan veron määrä on joko .


title: Konsuli (arvonimi)

text: Arvonimi myönnettiin ensimmäisen kerran vuonna 1919. Vuosien 1918–2013 aikana konsulin arvonimi on myönnetty 37 henkilölle.


title: Lähetystösihteeri (arvonimi)

text: Lähetystösihteerin nimi ja arvo on Suomessa tasavallan presidentin myöntämä arvonimi, joka kuuluu 10. ryhmään. Arvonimestä maksettavan veron määrä on joko .


title: Lähetystösihteeri (arvonimi)

text: Arvonimi myönnettiin ensimmäisen kerran vuonna 1919 ja toistaiseksi viimeisen kerran vuonna 1941. Vuosien 1918–2013 aikana lähetystösihteerin arvonimi on myönnetty 34 henkilölle.


title: Barlaam Calabrialainen

text: Barlaam Calabrialainen ("Kalabrialainen" tai "Seminaralainen"; ; n. 1290–1348) oli bysanttilainen filosofi, teologi ja munkki, joka käsitteli teologisia kysymyksiä filosofisin menetelmin.


title: Barlaam Calabrialainen

text: Barlaam oli kotoisin Seminarasta, eteläisen Italian Calabriasta. Hänen nimensä ennen munkiksi ryhtymistä oli "Bernardo Massari". Barlaam oli oppinut sekä läntisessä skolastiikassa että antiikin kreikkalaisessa filosofiassa ja matematiikassa, mukaan lukien tähtitiede. Hän saapui Konstantinopoliin 1320-luvulla. Barlaam vastusti aluksi latinalaisia (eli katolista länttä) sekä idän ja lännen kirkkojen yhdistymistä. Myöhemmin hän alkoi kuitenkin kirjoittaa yhdistymisen, "filioque"-lisäyksen sekä paavillisen primaatin eli paavin ensisijaisen aseman puolesta. Vuonna 1348 Barlaam jätti pääkaupungin ja hänestä tuli Calabrian Geracen piispa.


title: Barlaam Calabrialainen

text: Barlaam toimi Petrarcan opettajana kreikan kielessä.


title: Barlaam Calabrialainen

text: Barlaam tunnetaan ennen kaikkea Gregorios Palamaksen vastustajana hesykasmia ja teologista menetelmää koskeneessa kiistassa vuosien 1337 ja 1351 välillä. Barlaam katsoi, että "theosis" eli jumalallistuminen tarkoittaa vapautumista aineellisesta maailmasta, ja kielsi siksi sen, että ihmisruumis voisi osallistua jumalallistumiseen. Hän myös samasti Jumalan energiat eli toiminnot tämän olemukseen ja torjui ajatuksen siitä, että ihminen voisi olla yhteydessä tähän olemukseen niin kuin hesykastit opettivat. Juuri Barlaamin hyökkäykset hesykastista ajattelua vastaan saivat aikaan sen, että Gregorios nousi puolustamaan sitä kirjoituksissaan. Gregorios syytti Barlaamia harhaoppisuudesta. Barlaamin kanta tuomittiin kolmessa kirkolliskokouksessa, kahdessa Sofian kirkolliskokouksessa vuonna 1341 sekä Blakhernain kirkolliskokouksessa vuonna 1351.


title: Barlaam Calabrialainen

text: Filosofiassaan Barlaam puolusti Aristotelesta niitä vastaan, jotka syyttivät tämän ajattelua joko sisäisistä ristiriitaisuuksista tai ristiriitaisuuksista suhteessa Platonin ajatteluun. Toisaalta Barlaam vaikuttaa soveltaneen myös uusplatonilaista ajattelua.


title: Rooney

text: Rooney voi viitata muun muassa seuraaviin:


title: Taloustirehtööri

text: Taloustirehtööri () on nykyisin Suomessa tasavallan presidentin myöntämä arvonimi, joka kuuluu 10. ryhmään.


title: Taloustirehtööri

text: Arvonimestä maksettavan veron määrä on joko .


title: Taloustirehtööri

text: Taloustirehtöörin arvonimi on myönnetty itsenäisessä Suomessa vuosien 1919–2013 aikana 518 henkilölle.


title: Taloustirehtööri

text: Taloustirehtöörin arvo oli käytössä jo Suomen suuriruhtinaskunnassa, sillä taloustirehtööri kuului keisari ja suuriruhtinas Nikolai II:n vahvistamassa vuoden 1897 "Suomen Suuriruhtinaanmaan arvojärjestyksessä" neljänteentoista luokkaan.


title: Ylikamreeri

text: Ylikamreeri on Suomessa tasavallan presidentin myöntämä arvonimi, joka kuuluu 10. ryhmään. Arvonimestä maksettavan veron määrä on joko .


title: Ylikamreeri

text: Arvonimi myönnettiin ensimmäisen kerran vuonna 1979 kaupunginkamreeri Lauri Itämiehelle. Vuosien 1918–2013 aikana ylikamreerin arvonimi on myönnetty 10 henkilölle.


title: Ylirakennusmestari

text: Ylirakennusmestari on Suomessa tasavallan presidentin myöntämä arvonimi, joka kuuluu 10. ryhmään. Arvonimestä maksettavan veron määrä on joko .


title: Ylirakennusmestari

text: Arvonimi myönnettiin ensimmäisen kerran vuonna 1978 piirirakennusmestari Birger Palonkoskelle. Vuosien 1918–2013 aikana ylirakennusmestarin arvonimi on myönnetty 65 henkilölle.


title: Ylitarkastaja (arvonimi)

text: Ylitarkastajan nimi ja arvo on Suomessa tasavallan presidentin myöntämä arvonimi, joka on myönnetty vain kahdelle henkilölle (vuosina 1954 ja 1961) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.


title: Yliopettaja (arvonimi)

text: Yliopettajan nimi ja arvo on Suomessa tasavallan presidentin myöntämä arvonimi, joka kuuluu 12. ryhmään. Arvonimestä maksettavan veron määrä on joko .


title: Yliopettaja (arvonimi)

text: Arvonimi myönnettiin ensimmäisen kerran vuonna 1947 lehtori Albert Gyllenbögelille. Vuosien 1918–2013 aikana yliopettajan arvonimi on myönnetty 40 henkilölle.


title: Kultakärpänen

text: Kultakärpänen ("Lucilia sericata") on reilun sentin mittainen vihreänkiiltävä raatokärpäsiin (Calliphoridae) kuuluva siivekäs hyönteinen. Se kuuluu sukunsa yleisimpiin lajeihin.


title: Kultakärpänen

text: Kultakärpäsen vartalo on metallinvihreä ja suuosat keltaiset. Selkäpuolta peittävät mustat karvat. Siivet ovat läpinäkyvät ja niissä erottuvat ruskeat suonet. Aikuinen kärpänen on 10–14 mm pitkä.


title: Kultakärpänen

text: Kultakärpäsen munat ovat valkoisia tai kellertäviä, toisesta päästään paksumpia ja noin 1,5 mm pitkiä. Ne kuoriutuvat 21 asteen lämmössä noin 21 tunnissa, lämpimämmässä nopeammin. Toukkavaihe kestää 3–4 päivää. Toukat ovat sileäpintaisia, kartionmuotoisia ja kasvavat vaiheittain 12–18 mm pitkiksi. Kotelon kuori on aluksi valkoinen, mutta muuttuu punaruskeaksi, kun koteloitumisesta on kulunut muutamia tunteja.


title: Kultakärpänen

text: Kultakärpäsen toukkia käytetään haavojen hoidossa. Steriilissä laboratoriossa tehdyt toukat erittävät haavaan sylkeä, joka liuottaa haavassa olevaa kuollutta kudosta, jota toukat sitten käyttävät ravinnokseen. Kuolleen kudoksen mukana haavasta lähtevät bakteerit.


title: Yangzhou

text: Yangzhou () on kaupunki Kaakkois-Kiinassa Jiangsun maakunnan keskiosassa, Jangtsen pohjoisrannalla. Kaupungin keskusta sijaitsee linnuntietä noin 72 kilometriä maakunnan pääkaupunki Nanjingistä koilliseen ja 230 kilometriä suurkaupunki Shanghaista luoteeseen. Kaupungin väkiluku on 4,46 miljoonaa (2010) ja pinta-ala 6 638 neliökilometriä.


title: Yangzhou

text: Naapurikaupunkeja ovat Nanjing lounaassa, Chuzhou lännessä, Huai’an ja Yancheng pohjoisessa, Taizhou idässä, sekä Zhenjiang etelässä.


title: Yangzhou

text: Piirikuntatasolla kaupunki jakautuu seuraavasti (2010):Ensimmäinen historian kirjaama asutus nykyisen Yangzhoun paikalla oli nimeltään "Guangling" (tai Kuang-ling); tämä tapahtui Kevättä ja syksyä-aikakaudella (770-476 eaa.).


title: Yangzhou

text: Yangzhou on ollut kautta Kiinan historian sen keskeisiä talouden ja kulttuurielämän kaupunkeja. Keisarinkanavan valmistuttua siitä muodostui Tang-dynastian kaudella keskeinen ja vauras satamakaupunki. Kaupunki tunnetaan kauppiassuvuistaan, runoilijoistaan, taiteilijoistaan ja tutkijoistaan.


title: Eläinten hyvinvointikeskus

text: Eläinten hyvinvointikeskus (EHK) on Helsingin yliopiston, Elintarviketurvallisuusvirasto Eviran ja Maa- ja metsätalousministeriön yhteinen eläinten hyvinvointiin erikoistunut asiantuntijaverkosto. EHK edistää eläinten hyvinvoinnin valvonnan ja tutkimuksen kansallista yhteistyötä eläinten hyvinvoinnin turvaamiseksi ja parantamiseksi. EHK:n tehtävänä on myös edistää eläinten hyvinvoinnin tutkitun tiedon levittämistä ja tunnistaa omalta osaltaan kansallisia tutkimustarpeita. EHK toimii Helsingin yliopiston eläinlääketieteellisen tiedekunnan yhteydessä. Keskuksen toimintaa rahoittaa maa- ja metsätalousministeriö.


title: Eläinten hyvinvointikeskus

text: EHK toimii läheisessä yhteistyössä suomalaisten eläinten hyvinvoinnin tutkimusryhmien kanssa (kuten Eläinten hyvinvoinnin tutkimuskeskus (Helsingin yliopisto) ja Eläinten käyttäytymisen ja hyvinvoinnin tutkimusryhmä (Itä-Suomen yliopisto) kanssa. Keskus hyödyntää myös eläinsuojeluasiamiehen sekä tieteellisten seurojen, kuten Yhteiskunnallisen ja kulttuurisen eläintutkimuksen seuran asiantuntemusta. Eläinten hyvinvointikeskus toimii sihteerinä tuotantoeläinten sekä seura- ja harrastuseläinten hyvinvoinnin neuvottelukunnissa.


title: Eläinten hyvinvointikeskus

text: Eläinten hyvinvointikeskus levittää puolueetonta, tutkimukseen perustuvaa tietoa eläinten hyvinvoinnista muun muassa eläintieto.fi -sivustolla, Facebookissa, Twitterissä ja Pinterestissä.


title: Pic de Médécourbe

text: Pic de Médécourbe () on 2 914 metriä korkea vuori Pyreneillä. Se sijaitsee Andorran, Espanjan ja Ranskan rajalla.


title: Rolando Alarcón

text: Rolando Alarcón (5. elokuuta 1929 Sewell – 4. helmikuuta 1973 Santiago de Chile) oli chileläinen laulaja-lauluntekijä ja runoilija, joka varsinaiselta ammatiltaan oli opettaja. Kotimaansa ulkopuolella sangen tuntemattomaksi jäänyt Alarcón oli Chilessä suosittu artisti, jonka hautajaisiin osallistui myös maan presidentti Salvador Allende.


title: Rolando Alarcón

text: Alarcón aloitti uransa 1950-luvun alussa muutettuaan Chilen pääkaupunkiin Santiagoon, jossa hän työskenteli musiikinopettajana. Alarcón oli mukana muun muassa Cuncumén-lauluyhtyeessä, joka 1950- ja 1960-lukujen vaihteessa kiersi kahteen otteeseen Euroopassa. Hän oli homoseksuaali ja kuului Chilen kommunistisen puolueen kannattajiin. 1960-luvun aikana Alarcón nousi merkittäväksi vaikuttajaksi Chilessä syntyneessä ja myöhemmin koko latinalaiseen Amerikkaan levinneessä poliittisessa nueva canción -laululiikkeessä. Hän julkaisi 13 studioalbumia, joista tunnetuin on vuonna 1968 ilmestynyt Espanjan sisällissodan aikaisia tasavaltalaisten lauluja sisältävä "Canciones de la Guerra Civil Española". Alarcónin kappaleita ovat myöhemmin levyttäneet myös ulkomaiset artistit kuten Joan Baez.


title: Rolando Alarcón

text: Rolando Alarcón kuoli sydänkohtaukseen sairaalassa tehdyn leikkauksen aikana vain 43-vuotiaana helmikuussa 1973. Seitsemää kuukautta myöhemmin Chilessä tapahtui sotilasvallankaappaus, jonka yhteydessä murhattiin muun muassa Alarcónia huomattavasti tunnetummaksi noussut lauluntekijä Víctor Jara.


title: Taavi Rõivas

text: Taavi Rõivas (26. syyskuuta 1979 Tallinna) on virolainen Reformipuolueen poliitikko, joka toimi Viron pääministerinä 2014–2016. Virkaan astuessaan Rõivas oli EU-maiden nuorin pääministeri. Tätä ennen hän toimi Andrus Ansipin hallituksen sosiaaliministerinä. Rõivasin hallitus kaatui saatuaan Riigikogulta epäluottamuslauseen 9. marraskuuta 2016.


title: Taavi Rõivas

text: Andrus Ansipin hallituksen jätettyä eronpyyntönsä maaliskuussa 2014 Virossa odotettiin Siim Kallasin muodostavan uuden hallituksen. Kallasin vetäydyttyä tehtävästä Reformipuolue valitsi pääministeriehdokkaakseen sosiaaliministeri Taavi Rõivasin. Hallitustunnustelut Reformipuolueen ja sosiaalidemokraattien välillä olivat jo tässä vaiheessa pitkällä. Rõivasin johtama Reformipuolueen ja sosiaalidemokraattien muodostama hallitus aloitti 26. maaliskuuta 2014.


title: Taavi Rõivas

text: Reformipuolue ja sosiaalidemokraatit sopivat hallitussopimuksessa muun muassa lapsilisien moninkertaistamisesta ja verottoman kuukausitulon alarajan nostamisesta. Lisäksi tuloveroastetta luvattiin alentaa 20 prosenttiin vuonna 2015. Uudistukset oli tarkoitus rahoittaa alkoholi- ja tupakkaveron nostolla.


title: Taavi Rõivas

text: Rõivasin johtama Reformipuolue säilytti suurimman puolueen asemansa maaliskuun 2015 vaaleissa ja aloitti hallitusneuvottelut Isänmaan ja Res Publican liiton, sosiaalidemokraattien ja Vapaapuolueen kanssa, joka ilmoitti muutaman viikon kuluttua jättäytyvänsä oppositioon. Jäljelle jääneet kolme puoluetta pääsivät myöhemmin sopuun hallituksen muodostamisesta Taavi Rõivasin jatkaessa maan pääministerinä. Reformipuolue sai hallituksen 15 ministerinpaikasta seitsemän.


title: Taavi Rõivas

text: Hallitus sopi lapsilisien korottamisesta, verovapaan ansiotulon alarajan nostamisesta ja otti tavoitteeksi minimipalkan korottamisen vähintään 45 prosenttiin keskipalkasta neljän vuoden sisällä. Rõivas korosti myös maan turvallisuutta, talouskasvua ja parempaa hallintoa. Hallituskoalition suunnitelmiin lukeutui myös paikallishallinnon uudistaminen.


title: Taavi Rõivas

text: Rõivasin hallitus kaatui 9. marraskuuta 2016 Riigikogun annettua hänelle epäluottamuslauseen. Äänestystä aiemmin Reformipuolueen hallituskumppanit sosiaalidemokraatit ja IRL olivat tiedottaneet lähtevänsä hallituksesta ja pyytäneensä pääministeri Rõivasia eroamaan. Sosiaalidemokraattien ja IRL:n mukaan hallituksen kaatamisen taustalla oli puolueiden kesken vallinnut luottamuspula.


title: Taavi Rõivas

text: Muutamaa viikkoa myöhemmin Rõivas ilmoitti joulukuussa 2016 eroavansa Reformipuolueen puheenjohtajan tehtävistä. Spekulaatiot Rõivasin mahdollisesta seuraajasta olivat olleet käynnissä jo hallituksen kaatumisen tultua selväksi.


title: Taavi Rõivas

text: Rõivas joutui lokakuussa ennen kunnallisvaaleja skandaalin keskelle, jossa paljastui että hänen johtamansa valtuuskunnan jäsenet olivat Malesiassa järjestämissään juhlissa ahdistelleet sekä virolaisia että juhliin kutsuttuja paikallisia naisia. Rõivas on yksi ahdistelusyytösten kohteeksi joutuneista.


title: Taavi Rõivas

text: Rõivas on naimisissa pop-laulaja Luisa Värkin kanssa. Pariskunnalla on yksi tytär, Miina Rihanna. Rõivas on käynyt tallinnalaista Reaalkool-eliittikoulua ja opiskellut markkinointia ja kansainvälistä taloutta Tarton yliopistossa. Hän puhuu äidinkielensä viron lisäksi englantia, suomea ja venäjää.


title: Rõivasin I hallitus

text: Rõivasin I hallitus oli Viron tasavallan 26. maaliskuuta 2014 – 9. huhtikuuta 2015 yhteensä 380 päivää toiminut hallitus. Hallituksen muodostivat pääministeri Taavi Rõivasin johtama oikeistoliberaali Reformipuolue ja puolustusministeri Sven Mikserin johtama Sosiaalidemokraattinen puolue.


title: Analogiaelektroniikka

text:
Analogiaelektroniikalla tarkoitetaan elektronisia järjestelmiä, jotka käsittelevät arvoiltaan jatkuvasti muuttuvia jännite- ja virtasignaaleja, toisin kuin digitaalielektroniikassa, jossa signaali voi saada vain tiettyjä, ennalta määriteltyjä arvoja.
Analoginen signaali on signaali joka voi saada mitä arvoja tahansa amplitudinsa sisällä. Esimerkiksi ilman lämpötilalle on vaikea sanoa tarkkaa arvoa, mutta pystymme tarkkailemaan nestelämpömittarin pinnankorkeutta ja saada siten tietoa lämpötilasta. Elektroninen signaali voi kuljettaa tietoa jännitteen, virran tai taajuuden muodossa. Tieto voidaan muuntaa alkuperäisestä muodostaan (kuten äänestä, valosta, lämpötilasta, paineesta, sijainnista) sähköiseen muotoon.


title: Analogiaelektroniikka

text: Signaali voi saada mitä tahansa arvoja annetulla välillä. Pienikin muutos tarkasteltavassa ilmiössä saa aikaan muutoksen signaalissa. Lämpötilaa mitattaessa voidaan esimerkiksi määrittää, että yhden celsius-asteen muutos vastaisi yhden voltin muutosta.


title: Analogiaelektroniikka

text: Analogista signaalia voidaan muokata myös moduloimalla sitä, jolloin signaalin kantoaallon ominaisuuksia muutetaan. Yleisiä tapoja moduloida signaalia ovat amplitudimodulaatio (AM), taajuusmodulaatio (FM) sekä vaihemodulaatio (PM).


title: Analogiaelektroniikka

text: Analogisessa äänentallennuksessa ilmanpaineen vaihtelu aiheuttaa muutoksen tallennuslaitteen läpi kulkevassa virrassa tai jännitteessä. Äänenvoimakkuuden kasvu aiheuttaa sähköisessä signaalissa amplitudin muutoksen, mutta vaihe säilyy samana.


title: Analogiaelektroniikka

text: Koska informaatio on ilmaistuna eri tavalla analogisten ja digitaalisten piirien välillä, niiden tavat käsitellä signaalia eroavat toisistaan täysin.


title: Analogiaelektroniikka

text:
Ensimmäiset elektroniikan sovellukset olivat analogisia, mutta puolijohteiden ja integroitujen piirien kehittyessä digitaalitekniikka alkoi yleistymään.
Tapa, jolla informaatio siirtyy analogisissa piireissä on alttiimpi häiriölle verrattuna digitaalisiin piireihin. Pienikin muutos signaaliin voi vaikuttaa suuresti siitä tulkittavan informaation paikkansapitävyyteen. Digitaalisessa signaalissa informaatio ilmaistaan yleensä kahdella eri signaalitasolla; pieni kohina ei muuta signaalia tarpeeksi, että informaatio muuttuisi. Häiriön on oltava noin puolet signaalin amplitudista, jotta se aiheuttaisi muutoksia informaatiossa.


title: Analogiaelektroniikka

text: Useat tekijät vaikuttavat signaalin tarkkuuteen, eniten kuitenkin alkuperäisessä signaalissa ja käsittelyssä syntyvä kohina. Fysikaaliset rajat vähentävät analogisen signaalin tarkkuutta. Digitaalielektroniikassa tarkkuutta pystytään kasvattamaan käyttämällä useampia bittejä signaalin kuvaamiseen; käytännössä bittien lukumäärä riippuu A/D-muuntimen ominaisuuksista, sillä digitaaliset operaatiot eivät yleensä heikennä tarkkuutta. A/D-muuntimeen tuodaan analoginen signaali, joka muuntuu digitaaliseksi signaaliksi. Se voidaan esittää bittijonona. Näitä muuntimia käytetään mm. yksinkertaisissa digitaalisissa näyttölaitteissa, kuten lämpömittareissa. Niitä voidaan käyttää myös esimerkiksi digitaalisessa äänentallennuksessa.


title: Sete Gibernau

text: Manuel "Sete" Gibernau Bultó (s. 17. joulukuuta 1971 Barcelona) on uransa päättänyt espanjalainen ratamoottoripyöräilijä. Hän sijoittui parhaimillaan kausilla 2003 ja 2004 MotoGP:n yhteispisteissä toiseksi häviten molemmilla kerroilla Valentino Rossille, jonka kanssa Gibernau kävi tiukan taiston kauden 2004 voitosta, häviten mestaruuden kuitenkin 47 pisteellä. Gibernau lopetti uransa kauden 2006, mutta palasi MotoGP:hen vielä kaudelle 2009 ollen parhaimmillaan yhdestoista kotikilpailussaan. Aiemmalla urallaan Gibernau kilpaili 250-kuutioisissa ja MotoGP:n edeltäjäluokassa 500-kuutioisissa ilman suurempaa menestystä. Kaudella 2001 hän voitti yhden kilpailun 500-kuutioisissa. Koko urallaan Gibernau saavutti yhdeksän voittoa, 30 palkintokorokesijaa ja 13 paalupaikkaa.


title: Sete Gibernau

text: Gibernau on 177 senttimetriä pitkä ja painaa 70 kilogrammaa.


title: Sete Gibernau

text: Gibernau siirtyi ajamaan ramamoottoripyöräilyn pääluokkaan 500-kuutioisiin kaudella 1997 Yamaha Team Rainey talliin, jossa hän ajoi sitä ennen jo muutaman kilpailun 250-kuutioisissa edelliskaudella. Gibernau ajoi tallissa yhdessä Norick Aben kanssa. Gibernau oli pisteissä kolmastoista, kun tallikaveri Abe sijoittui seitsemänneksi. Gibernau keskeytti kauden aikana kuudesti ja ajoi parhaimmillaan kuudenneksi kauden päätöskilpailussa Australiassa. Sitä ennen hänen paras sijoitus oli seitsemäs Saksassa.


title: Sete Gibernau

text: Kaudeksi 1998 Gibernau siirtyi Repsol Hondalle, jossa hän ajoi pääosin yksityistallien käyttöön tarkoitetulla Honda NSR500V pyörällä. Tallin ykköskuljettaja parina olivat Mick Doohan ja Àlex Crivillé. Gibernau sijoittui kauden päätteeksi yhdenneksitoista, kun Doohan vei maailmanmestaruuden ja Crivillé sijoittui kolmanneksi. Gibernau joutui keskeyttämään kauden aikana viidesti, joista kolmesti peräkkäin. Parhaimmillaan hän ajoi kolmanneksi Madridin kilpailussa ja oli Kataloniassa kerran neljäs.


title: Sete Gibernau

text: Kaudella 1999 Gibernau nousi tallin kakkoskuljettajaksi, kun Doohan joutui lopettamaan uransa kesken kauden loukkaantumisen vuoksi. Gibernau ajoi yksityistallin pyörällä ensimmäiset viisikilpailua ja ajoi parhaimillaan kolmanneksi Espanjassa ja kerran neljänneksi Ranskassa. Uudemman tehdaspyörän saatuaan Gibernau ajoi parhaimmillaan kerran toiseksi Etelä-Afrikassa ja kahdesti kolmanneksi Kataloniassa ja Alankomaissa. Hän sijoittui loppupisteissä viidenneksi, kun tallikaveri Crivillé voitti maailmanmestaruuden.


title: Sete Gibernau

text: Gibernau ajoi viimeisen kautensa Repsol Hondalla 2000, jolloin hän ajoi yhdessä Crivillén ja Tadayuki Okadan kanssa. Gibernau hävisi pisteissä molemmilla, kun Crivillé oli yhdeksäs ja Okada yhdestoista. Gibernau sijoittui viidenneksitoista ajaen parhaimmillaan kuudenneksi Tšekissä. Hän ajoi myös kolmesti seitsemänneksi Malesiassa, Alankomaissa ja Valenciassa. Gibernau ajoi myös kerran paalupaikalle kauden avauskilpailussa Etelä-Afrikassa. Hän kuitenkin joutui keskeyttämään kuudesti.


title: Sete Gibernau

text: Gibernau siirtyi Hondalta Telefónica Movistar Suzukille Kenny Roberts Jr.:n tallikaveriksi, joka oli edelliskaudella voittanut kuljettajien maailmanmestaruuden. Tällä kertaa Gibernau voitti tallikaverinsa pisteissä ollen yhdeksäs, kun Roberts sijoittui yhdenneksitoista. Gibernau otti uransa ensimmäisen ja viimeisen voiton 500-kuutioisissa Valenciassa. Hän lähti kilpailuun kahdennestatoista ruudusta. Se jäi myös hänen ainoaksi palkintokorokesijoitukseksi.


title: Sete Gibernau

text: 500-kuutioiset vaihduttua MotoGP-luokaksi Gibernau jatkoi Suzukilla Robertsin tallikaverina. Kausi oli kuitenkin viime kauteen nähden vielä heikompi. Gibernau sijoittui pisteissä kuudenneksitoista, kun Roberts oli yhdeksäs. Gibernau keskeytti seitsemän kertaa ja ajoi parhaimmillaan kerran neljänneksi Tšekeissä. Iso-Britanniassa hän oli sitä ennen ajanut parhaimillaan kuudenneksi.


title: Sete Gibernau

text: Gibernau siirtyi kaudeksi 2003 Gresini Racing talliin, kun aiemmin Suzukia sponsoroinut Telefónica MoviStar liittyi Gresinille. Gibernau oli ensimmäistä kertaa tallin ykköskuljettaja ja ajoi Repsol Hondan tavoin Honda RC211V tehdaspyörällä. Tallin kakkoskuljettajana oli suurimmaksi osaksi Ryuichi Kiyonarin. Gibernau onnistui taistelemaan uudessa tallissa mestaruudesta Valentino Rossia vastaan, mutta menetti sen kauden loppua kohden. Gibernau keskeytti kauden aikana vain kerran ja voitti kauden aikana neljä kilpailua, joista Etelä-Afrikan kilpailussa hän ajoi paalupaikalta voittoon. Gibernau ajoi myös viidesti toiseksi ja kerran kolmanneksi keräten yhteensä kymmenen palkintokorokesijoitusta.


title: Sete Gibernau

text: Kaudella 2004 Gibernau sai tallikaverikseen entisen Superbike mestarin Colin Edwardsin, joka ajoi toista kauttaan MotoGP:ssä. Gibernau taisteli edellisen kauden tapaan mestaruudesta, mutta joutui tyytymään toiseen sijaan Rossin viedessä jälleen maailmanmestaruuden. Gibernau aloitti kauden vahvasti sijoittuen kuudessa ensimmäisessä kilpailussa palkintokorokkeelle. Hän voitti kauden aikana neljä kilpailua Espanjassa, Ranskassa, Tšekissä ja Qatarissa. Gibernau ajoi edellisen kauden tapaan kymmenen kertaa palkintokorokkeelle ja ajoi viisi paalupaikkaa, joista kolme tuli peräkkäin Ranskassa, Italiassa ja Kataloniassa. Myöhemmin hän ajoi vielä paalulle Tšekissä ja Australiassa.


title: Sete Gibernau

text: Kausi 2005 ei ollut enää niin menestyksekäs Gibernaulle, joka kärsi useista keskeytyksistä. Sitä vastoin hänen tallikaveri Marco Melandri taisteli maailmanmestaruudesta, mutta jäi lopulta toiseksi Valentino Rossin voittaessa sen jälleen kerran. Gibernau ajoi kokonaispisteissä seitsemänneksi ja ajoi neljä kertaa palkintokorokkeelle, joista jokainen oli toinen sija. Hän ajoi myös viisi paalupaikkaa Kiinassa, Kataloniassa, Tšekissä, Turkissa ja Valenciassa.


title: Sete Gibernau

text: Gibernau siirtyi kaudeksi 2006 Ducatin tehdastalliin Carlos Checan tilalle. Tallin toisena kuljettajana oli edelleen Loris Capirossi. Gibernaun kausi oli rikkonainen kärsittyään loukkaantumisesta, kun kauden seitsemännessä kilpailussa hän oli kuuden kuljettajan joukkokolarissa. Gibernau osui Capirossiin, joka oli hänen edelleen tultaessa kilpailun lähdöstä ensimmäiseen mutkaan. Pyörien koskiessa toisiinsa Gibernau jarrutti voimakkaasti etupyörällä, jonka seurauksena hän lensi voltilla pyöränsä kyydistä. Sitä ennen hän oli ajanut parhaimmillaan neljänneksi Qatarissa ja viidenneksi Italiassa, jossa hän onnistui myös ajamaan kauden ainoan paalupaikan. Loukkaantumisen myötä Gibernau oli kaksi kilpailua poissa ja palasi takaisin heinäkuussa Saksan kilpailuun, jossa hän ajoi kahdeksanneksi ja Yhdysvalloissa kymmenenneksi. Gibernau joutui jättämään seuraavan kilpailun väliin Tšekissä loukkaantumisen vielä vaivattua häntä fyysisesti. Gibernau palasi heti yhden kilpailun tauon jälkeen ja ajoi Malesiassa viidenneksi. Seuraavat kilpailut Australiassa ja Japanissa Gibernau onnistui sivuamaan kauden parasta tulosta ajamalla molemmissa kilpailuissa neljänneksi. Kauden toiseksi viimeisessä kilpailussa Gibernau oli jälleen mukana kolarissa, jonka seurauksena hän joutui keskeyttämään ja päättämään uransa vammojen uusiutuessa. Gibernau sijoittui loppupisteissä kolmanneksitoista.


title: Nueva canción

text: Nueva canción () on 1960-luvulla Chilessa syntynyt yhteiskunnallinen laululiike, joka levisi nopeasti koko latinalaiseen Amerikkaan sekä myös Espanjaan ja Portugaliin. Sillä oli merkittävä vaikutus alueen maissa 1960–1970-luvuilla kansan parissa tapahtuneeseen poliittiseen ja sosiaaliseen heräämiseen.


title: Nueva canción

text: Vasemmistolaisuutensa vuoksi nueva canciónin edustajia vainottiin Etelä-Amerikan sotilasdiktatuureissa. Tunnetuin uhri oli vuonna 1973 Chilen sotilasvallankaappauksen yhteydessä murhattu Víctor Jara. Muita tunnettuja artisteja ovat muun muassa argentiinalainen Mercedes Sosa, brasilialainen Gilberto Gil, chileläiset Violeta Parra, Rolando Alarcón, runoilija Pablo Neruda sekä kuubalaiset Carlos Puebla ja Silvio Rodríguez, Tunnetuihin yhtyeisiin kuuluu chileläinen Quilapayún.


title: Nueva canción

text: Nueva canciónilla oli vaikutusta myös Suomessa 1960–1970-lukujen vaihteessa syntyneeseen poliittiseen laululiikkeeseen, jossa mukana olleet artistit esittivät ja levyttivät lukuisia latinalaisesta Amerikasta peräisin olevia kappaleita.


title: Carlos Sánchez

text: Carlos Alberto Sánchez Moreno (s. 6. helmikuuta 1986) on kolumbialainen jalkapalloilija, joka edustaa Italian Serie A:ssa pelaavaa Fiorentinaa. Hän on pelipaikaltaan puolustava keskikenttäpelaaja. Kolumbian jalkapallomaajoukkueeseen kuuluvan Sánchezin lempinimi on "La Roca" eli "Kallio", joka johtuu hänen varmuudestaan kentällä.


title: Carlos Sánchez

text: Sánchez aloitti uransa uruguaylaisessa Danubio F.C.:ssä, jossa hän ei kuitenkaan saanut mahdollisuutta edustuksessa vaan siirtyi toiseen uruguaylaisseuraan River Plate de Montevideoon. Kahden Montevideossa vietetyn kauden jälkeen hän siirtyi ensimmäistä kertaa Eurooppaan, ranskalaisen Valenciennes FC:n riveihin. Vuonna 2010 Sánchez kärsi vaikean polvivamman, joka piti hänet kentän sivussa melkein vuoden. Elokuussa 2013 Sánchez siirtyi Elchen riveihin noin 3,7 miljoonalla eurolla. Pelattuaan kauden Espanjassa, Sánchez siirtyi Valioliigan Aston Villaan, jossa hän on ollut yksi avainpelaajista. Vuonna 2016 hän siirtyi italialaisseura Fiorentinaan.


title: Carlos Sánchez

text: Sánchez teki maajoukkuedebyyttinsä Kolumbian jalkapallomaajoukkueen paidassa toukokuussa 2007 Panamaa vastaan. Hän pelasi joukkueen jokaisessa ottelussa 2010 MM-kisojen karsinnoissa ja oli vahvassa roolissa, kun Kolumbia eteni vuoden 2014 MM-kilpailuihin. Itse kisoissa Sánchez oli puolivälieriin edenneen Kolumbian yksi tärkeimmistä pelaajista keskikentän pohjalla.


title: Esittelijäneuvos (arvonimi)

text: Esittelijäneuvoksen nimi ja arvo on Suomessa tasavallan presidentin myöntämä arvonimi, joka on myönnetty vain yhden kerran itsenäisyyden aikana (vuonna 1938) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.


title: Esittelijäsihteeri (arvonimi)

text: Esittelijäsihteerin nimi ja arvo on Suomessa tasavallan presidentin myöntämä arvonimi, joka on myönnetty vain yhden kerran itsenäisyyden aikana (vuonna 1921) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.


title: Esittelijäsihteeri (arvonimi)

text: Ennen Suomen itsenäisyyttä esittelijäsihteerin arvonimi myönnettiin muun muassa Lars Rutger Jägerhornille. Keisarillisen Suomen Senaatin Esittelijäsihteeri luettiin vuoden 1897 arvojärjestyksessä viidenneksi korkeimpaan luokkaan kaikkiaan neljästätoista luokasta.


title: Ben Kaila

text: Ben Kaila (s. 1949 New York) on suomalainen valokuvaaja.


title: Ben Kaila

text: 1970-luvun alussa Kaila opiskeli valokuvausta Tukholman Fotoskolanissa muun muassa Christer Strömholmin ja Anders Petersenin johdolla. Opiskelutoverinsa Risto Vuorimiehen kanssa Kaila kuvasi tuolloin ruotsinsuomalaisia maahanmuuttajia. Kailalle ja Vuorimiehelle myönnettiin valtionpalkinto näyttelystä "Siirtosuomalainen".


title: Ben Kaila

text: Kaila oli vuosina 1972–1981 jäsenenä SAFTRA-valokuvaosuuskunnassa, jonka muut jäsenet olivat Ari Hietala, Timo Kelaranta, Matti Koivumäki, Veli-Heikki Uusitupa ja Risto Vuorimies. Valokuvauksen lisäksi ryhmä suunnitteli suuren määrän suomalaisia äänilevykansia.. Kailan aloitteesta perustettiin vuonna 1987 Kuvatoimisto Gorilla. Osuuskuntamuotoiseen yritykseen kuului lukuisia Suomen eturivin dokumentti- ja freelancekuvaajia.


title: Ben Kaila

text:
Kaila on toiminut opettajana Taideteollisessa korkeakoulussa 1970–1980-luvuilla..
Lisäksi hän on opettanut Turun taideakatemiassa, Lahden muotoilu- ja taideinstituutissa ja ammattikorkeakoulu Noviassa sekä pitänyt lukuisia kursseja ja työpajoja.


title: Ben Kaila

text: Kailan valokuvateoksia löytyy muun muassa Suomen valtion, Suomen valokuvataiteen museon, Helsingin taidemuseon, Saastamoisen säätiön, Jenny ja Antti Wihurin rahaston, Hannulan & Hinkan ja Lars Swanljungin kokoelmista.


title: Ben Kaila

text: Kailalle myönnettiin valtion viisivuotinen taiteilija-apuraha vuosina 2008–2012 ja vuonna 2013 valtion ylimääräinen taiteilijaeläke.


title: Hallitusneuvos (arvonimi)

text: Hallitusneuvoksen nimi ja arvo on tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .


title: Hallitusneuvos (arvonimi)

text: Arvonimi myönnettiin ensimmäisen kerran vuonna 1935. Vuosien 1918–2013 aikana hallitusneuvoksen arvonimi on myönnetty kuudelle henkilölle.


title: ...And on What Grounds?

text: ...And on What Grounds? on suomalaisen metalliyhtye Slumgudgeonin esikoisalbumi. Se julkaistiin vuonna 1993 levymerkillä Stupido Twins.


title: Maatalousneuvos (arvonimi)

text: Maatalousneuvoksen nimi ja arvo oli Suomessa valtionhoitajan myöntämä arvonimi, joka on myönnetty ainoastaan kerran itsenäisyyden aikana (vuonna 1918) ja jota ei ole koskaan ollut arvonimien luettelossa.


title: Theory of Culture Change

text: Theory of Culture Change: The Methodology of Multilinear Evolutio on yhdysvaltalaisen antropologin Julian Stewardin tunnetuin teos. Teos on esseekokoelma, ja se ilmestyi ensi kerran vuonna 1955. Kirja jakaantuu kahteen osaan. Ensimmäiset viisi lukua ovat puhtaasti teoreettisia, kun taas loput seitsemän ovat esimerkkejä teorian sovellettavuudesta. Teoksessa Steward esittelee multilineaatisen evolutionismin teorian ja kulttuuriekologian.


title: Theory of Culture Change

text: Steward hylkää aiemmat evolutionismiteoriat liian yleistävinä. 1800-luvun unilineaarisen evolutionismi perusajatus oli, että kaikki kulttuurit käyvät läpi samat kehistyvaiheet varhaiskantaisista yhteisöistä kohti monimutkaisempia sivilisaatioita. Universaali evolutionimmi puolestaan yleisti kulttuurien kehityksen kokonaisvaltaisesti, ja puhui yhdestä kulttuurista monien kulttuurien sijaan. Multilineaarisen evolutionismin lähtökohtana on oletus, että kulttuurien välisiä samankaltaisuuksia on, mutta ne eivät kuitenkaan esiinny kaikkialla kaikissa ihmisyhteisöissä. Hänen mielestään kulttuuriset lait ja ilmiöt eivät ole universaaleja, vaan kulttuureja tutkittaessa on otettava huomioon niiden paikalliset olot ja trendit. Kulttuurit voivat toisin sanoen kehittyä lukemattomin eri tavoin.


title: Theory of Culture Change

text: Kulttuuriekologia liittyy multilineaariseen evolutionismiin läheisesti. Stewardin mukaan jokainen kulttuuri sopeutuu vallitseviin ympäristöoloihin, ja tätä sopeutumisprosessia hän kutsuu kulttuuriekologiaksi. Kulttuuriekologian tarkoitus on selvittää, miten eri kulttuurit ovat sopeutuneet ympäristöönsä ja kehittäneet teknologiansa siihen sopivaksi. Samankaltaisissa ympäristöissä kulttuurit tuottavat samanlaisia teknisiä sovelluksia. Kulttuuriekologian liittyy myös käsite kulttuuriydin. Kulttuuriytimeen kuuluvat juuri toimeentuloa lähinnä olevat ominaisuudet, jotka ovat teknis-taloudellisia. Saman kulttuuriytimen jakavat kuuluvat samaan kulttuurialueeseen. Muilla kulttuurin ominaisuuksilla voi olla lukematon määrä vaihtelevuutta, koska ne ovat löysemmin sidottuja ytimeen. Nämä ”sekundaariset” ominaisuudet ovat muodostuneet kulttuurihistoriallisesti joko sattumalta tai leviämällä, ja ne antavat näkyvät, ulkoiset eroavaisuudet kulttuureille.


title: Theory of Culture Change

text: Kulttuuriekologiaa tutkittaessa on otettava huomioon kolme seikkaa. Ensiksi ympäristön ja tuottavien tekniikoiden, esimerkiksi kalakantojen esiintyminen, vaikuttaa elämiseen. Toiseksi ympäristön vaikutus käyttäytymismalleihin, esimerkiksi metsästystä voi harjoittaa yksin tai yhdessä, mutta pähkinöiden keräilyä vain yksin. Näin myös metsästys antaa enemmän liikkumatilaa kulttuurille. Kolmanneksi on otettava huomioon käyttäytymismallien vaikutus muihin kulttuurin ominaisuuksiin eli on huomioitava kokonaisvaltainen tutkimus.


title: Theory of Culture Change

text: Mikään kulttuuri ei kuitenkaan ole niin täydellisesti sopeutunut ympäristöönsä, että se olisi täysin pysyvä. Kulttuurien muutosta ei tule tutkia vain monimutkaisuuden kasvamisen kautta, vaan myös sosiaalisen integraation. Stewardista se on hyödyllinen eriteltäessä kompleksisten yhteisöjen sisäisiä rakenteita kuin myös hahmotettaessa uusia, laadullisia tasoja historiallisessa kehityksessä. Steward käyttää sosiokulttuurisista tasoista nimikkeitä perhetaso, multiperhe ja kansallis-/valtiotaso. Perhetasossa perhe huolehtii itse kaikesta ja on täysin riippumaton muista. Multiperhe alkaa muodostua, kun perheet yhdistyvät, mikä on usein ympäristön vaatimus esimerkiksi yhteisen metsästyksen vuoksi. Kansallistaso muodostuu, kun perheet alkavat tulla riippuvaisiksi toisistaan. Tällöin alkaa esiintyä vaihtokauppaa ja poliittista hierarkisuutta sekä omistusta ja sodankäyntiä. Stweardin seuraajat käyttivät näistä sosiaalisista tasoista nimiä lauma, heimo. päällikkötaso ja valtio.


title: Pietari Iberialainen

text: Pietari Iberialainen (, n. 411–491) oli georgialainen prinssi, teologi ja filosofi. Hän oli merkittävä henkilö aikaisen kristinuskon saralla ja yksi kristillisen uusplatonismin perustajista. Jotkut ovat väittäneet hänen olevan Pseudo-Dionysios Areopagita -nimisen kirjailijan teosten takana.


title: Pietari Iberialainen

text: Hänen saavutuksiinsa kuuluvat ensimmäisen georgialaisen luostarin perustaminen Betlehemiin ja ensimmäiseksi, Majuman lähistöllä sijaitsevan Gazan, piispaksi pääsy.


title: Pietari Iberialainen

text: Pietari Iberialainen syntyi kuninkaallisen Khosroidien dynastiaan Iberian kuningaskuntaan. Hänet nimettiin alkuperäisesti Murvaniksi (tai vaihtoehtoisesti Nabarnugios), Iberian prinssiksi (Kartli). Hänen isänsä, kuningas Bosmarios Iberialainen, kutsui tunnetun filosofin, Lazican Mithradatesin, ottamaan osaa Murvanin koulutukseen. Vuonna 423 prinssi lähetettiin poliittisena vankina Konstantinopoliin, missä hän sai loistavan koulutuksen Rooman keisarinnan, Aelia Eudocian, Theodosius II:n vaimon, alaisuudessa.


title: Pietari Iberialainen

text: Prinssi lähto yhdessä oppi-isänsä Mithradatesin kanssa palatsista ja karkasi tehdäkseen pyhiinvaellusmatkan Palestiinaan. Hän alkoi käyttää nimeä Pietari ja tuli munkki Jerusalemissa. Myöhemmin, vuonna 430, hän perusti oman luostarinsa Betlehemiin (myöhemmin tunnettu nimellä Betlehemin Georgialainen luostari). Vuonna 445 hänet vihittiin papiksi. Yhdessä Mithradatesin (silloin tunnettu nimellä Johannes) kanssa he matkustivat monen Lähi-idän maan läpi asettuen vihdoin Gazan läheisyydessä sijaitsevaan Majumaan.


title: Pietari Iberialainen

text: Vuonna 452 hän palveli Majuman piispana kuuden kuukauden ajan ennen kuin useat kristityt karkotettiin paikallisen hallitsijan julistuksen vuoksi. Pietari karkasi Egyptiin, mutta palasi Palestiinaan vuosikymmenen jälkeen. Hän sai useita seuraajia ja oppilaita. Keskiaikaisten lähteiden mukaan hän oli useiden kuuluisien uskonnollisten kirjoitusten tekijä. Mitkään niistä eivät kuitenkaan selvinneet Pietari-nimen alla.


title: Pietari Iberialainen

text: Pietari kuoli Yavneh-Yamissa, Iamnian muinaisessa satamassa, vuonna 491. Hänet haudattiin luostarissaan Gazan lähistöllä.


title: Pietari Iberialainen

text: Monet itämaiset kirkot ajattelevat hänen hairahtuneen Khalkedonialaisesta doktriinista.


title: Durga (EP)

text: Durga on suomalaisen metalliyhtye Slumgudgeonin EP-levy. Se julkaistiin vuonna 1992 levymerkillä Subvertic Records.


title: Factoraped

text: Factoraped on suomalaisen metalliyhtye Slumgudgeonin toinen ja viimeiseksi jäänyt studioalbumi. Se julkaistiin vuonna 1995 levymerkillä Stupido Records.


title: Factoraped

text: Yhtyeen lopetettua toimintansa Heikki Kärkkäinen ja kitaristi Marko Annala perustivat myöhemmin Mokoma-yhtyeen.


title: Frankie Sandford

text: Francesca "Frankie" Sandford (s. 14 tammikuuta 1989) on englantilainen laulaja-lauluntekijä, entinen S Club Juniors -bändin jäsen, nykyisin tunnettu The Saturdays -tyttöbändin jäsenenä.


title: Frankie Sandford

text: Frankie seurusteli aikoinaan McFly -nimisen bändin jäsenen Dougie Poynterin kanssa kaksi vuotta. Parin erottua Frankie sai lukuisia tappouhkauksia Dougien faneilta. Nykyään Sandford on kihloissa Wayne Bridgen kanssa. 18 lokakuuta 2013 Frankie sai ensimmäisen lapsensa, Parker Bridgen.


title: Frankie Sandford

text: Sandford on taistellut masennuksen ja paniikkikohtausten parissa loppuvuodesta 2011 saakka.


title: Una Healy

text: Una Theresa Imogene Foden (os. Healy s. 10. lokakuuta 1981) on irlantilainen laulaja-lauluntekijä. Healy tunnetaan parhaiten tyttöbändin The Saturdays jäsenenä.


title: U-124 (1940)

text: U-124 oli Saksan laivaston IXB-luokan sukellusvene toisessa maailmansodassa. Palvelusaikanaan alus teki yksitoista taistelupurjehdusta ja upotti 46 kauppa-alusta, yhteensä 219 862 rekisteritonnia ja kaksi sotalaivaa. Lisäksi se vaurioitti neljää alusta (30067 grt). Purjehdusten aikana se osallistui kahteen sukellusveneryhmään. Britannian kuninkaallisen laivaston alukset upottivat veneen 2. huhtikuuta 1943 Portugalin rannikolla koko miehistön saadessa surmansa.


title: U-124 (1940)

text: Alus tilattiin 15. joulukuuta 1937 AG Weseriltä Bremenistä. Sen köli laskettiin 11. elokuuta 1939 telakkanumerolla 956 ja alus laskettiin vesille 9. maaliskuuta 1940. Alus otettiin palveluskäyttöön kolme kuukautta myöhemmin 11. kesäkuuta ensimmäisenä komentajanaan Georg-Wilhelm Schulz.


title: U-124 (1940)

text: Alus oli palvelukseen oton jälkeen koulutettavana 2. sukellusvenelaivueessa 11. kesäkuuta - 11. kesäkuuta 1940 ennen kuin se aloitti partiomatkat saman laivueen mukana.


title: U-124 (1940)

text: "U-124" lähti 19. elokuuta 1940 Wilhelmshavenista merelle ensimmäiselle partiomatkalleen. Se kulki Pohjanmeren yli sekä Färsaarten ja Shetlannin välistä edelleen Atlantille. Alus hyökkäsi 25. elokuuta kolmen saattueen HX65 aluksen - "Stakesby", "Harpalyce" ja "Firecrest" -kimppuun Skotlannin luoteispuolella Lewisin saaren edustalla. Välttääkseen saattuetta suojanneen korvetin "HMS Godetian" hyökkäyksen alus sukelsi 90 metrin syvyyteen. Kahdentoista syvyyspommin sarja. Sukellusvene makasi tunnin pohjassa, jolloin korvetti kadotti sukellusveneen, mutta pohjakiviin osuessa kolme neljästä keulatorpedoputkesta vaurioitui. Vaurioiden seurauksena alus sai määräyksen matkan lopun ainoastaan raportoida säätilaa merellä. Alus saapui Lorientiin Ranskan rannikolla 16. syyskuuta.


title: U-124 (1940)

text: Aluksen lähti 5. lokakuuta Lorientista toiselle partiomatkalleen, joka suuntautui kauemmas luoteeseen Skotlannin rannikosta. Sen ensimmäinen uhri oli "Trevisa", joka upposi 16. lokakuuta 218 merimailia Rockallista länteen. Seuraavana päivänä Britannian kuninkaallisen laivaston River-luokan sukellusvene "HMS Clyde" laukaisi kolmen torpedon viuhkan tuloksetta ja "U-124" ei edes havainnut sitä.


title: U-124 (1940)

text: Alus upotti vielä neljä alusta, joista kaksi"Cubanon" ja "Sulacon" 20. lokakuuta, "Rutlandin" 31. lokakuuta ja "Empire Bisonin" 1. marraskuuta. Se palasi Lorientiin 13. marraskuuta.


title: U-124 (1940)

text: Alus lähti Lorientista kolmalle partiomatkalleen 16. joulukuuta. Se matkallaan 6. tammikuuta 1941 "Empire Thunderin" Rockallista pohjoiskoilliseen. Alus palasi Lorientiin 22. tammikuuta 1941.


title: U-124 (1940)

text: Neljännellä partiomatkalla, jolle se lähti Lorientista 23. helmikuuta, alus upotti yksitoista alusta. "Nardana", "Hindpool", "Tielbank" ja "Lahore" upotettiin 8. maaliskuuta Kap Verdestä pohjoiseen. Lisäksi alus upotti seitsemän alusta Freetownista lounaaseen. "Umona" tuhoutui 30. maaliskuuta, "Marlene" 4. huhtikuuta, "Portadoc" 7. huhtikuuta ja "Tweed" vuorokautta myöhemmin. Alus upotti vielä "Aegeonin" 11. huhtikuuta, "St. Helenan" 12. huhtikuuta ja "Corinthicin" 13. huhtikuuta. "Umonan" tuhoutuessa sai surmansa 102 henkeä. Se palasi Lorientiin 1. toukokuuta.


title: U-124 (1940)

text:
Alus lähti 10. heinäkuuta Lorientista viidennelle tuloksettomalle partiomatkalleen Keski-Atlantille Gibraltarin lounaispuolelle, jossa se liittyi ryhmä Südiin 22. heinäkuuta. Alus erkani ryhmästä 5. elokuuta ja se palasi Lorientiin 25. elokuuta. Aluksen kapteeni Schulz luovutti 8. syyskuuta 1941 aluksen päällikkyyden Johann Mohrille.
Lorientista 16. syyskuuta alkaneella kuudennella partiomatkallaan alus upotti kaikkiaan kuusi alusta. Se upotti 20. syyskuuta Azorien pohjoiskoilliseen saattueesta OG-74 "Baltallinin" ja "Empire Moatin". Lisäksi 25. syyskuuta upposi "Empire Stream". Seuraavana päivänä upposi lähellä Azoreita vielä kolme alusta: "Petrel", "Cortes" ja "Siremalm". Alus palasi 1. lokakuuta Lorientiin.


title: U-124 (1940)

text: Alus lähti seitsemännelle matkalleen Lorientista 30. lokakuuta. Se havaitsi 24. marraskuuta risteilijä "HMS Dunedinin", joka oli etsimässä Saksan laivaston kaapparia "Atlantista" sekä tukilaiva "Pythonia". Kaksi sukellusveneen laukaisemaa torpedoa osui upottaen risteilijän 17 minuutissa, jolloin 419 miehistönjäsentä sai surmansa.


title: U-124 (1940)

text: Vene jatkoi purjehdustaan Etelä-Atlantilla upottaen 3. joulukuuta "US Sagadahocin", joka oli samalla neljäs ja viimeinen sukellusveneen upottama puolueettoman maan alus. Alus palasi Lorientiin 29. joulukuuta.


title: U-124 (1940)

text: Alus määrättiin operaatio Paukenschlagin jälkeen uudelle toiminta-alueelle Yhdysvaltain itärannikolle. Se lähti kahdeksannelle partiomatkalleen Lorientista 21. helmikuuta 1942. Alus upotti 14. maaliskuuta ensimmäisen aluksen "British Resourcen" noin 370 kilometriä Bermudalta pohjoiseen jo ennen saapumistaan toiminta-alueelleen. Maaliskuun aikana vene upotti seitsemän alusta ja vaurioitti lisäksi kahta. Alus palasi Lorientiin 10. huhtikuuta.


title: U-124 (1940)

text: Alus aloitti yhdeksännen matkansa 4. toukokuuta 1942 osana ryhmä Hechtiä, joka operoi Keski-Atlantilla. Se upotti 12. toukokuuta saattueesta ONS-100 neljä alusta. 9. kesäkuuta "U-124" upotti Vapaan Ranskan laivaston korvetin "Mimosan" ja se upotti vielä kaksi alusta ennen paluutaan Lorientiin 26. kesäkuuta.


title: U-124 (1940)

text: Alus lähti 25. marraskuuta Lorientista jälleen uudelle toiminta-alueelle Etelä-Amerikan rannikolle. Se upotti 28. joulukuuta 80 kilometriä Port of Spainistä itään "Trewlorasin". Vene joutui 1. tammikuuta 1943 Yhdysvaltain laivaston 53. partiolaivueen (VP-53) Catalina-lentoveneen hyökkäyksen kohteeksi, mutta alus selvisi vaurioitta lentokoneen pudottamista kahdesta syvyyspommista. Ennen paluuta alus upotti vielä neljä alusta. "Broad Arrow", "Birmingham City" ja "Minotaur" tapasivat kohtalonsa 9. tammikuuta. Alus palasi Lorientiin 13. helmikuuta 1943.


title: U-124 (1940)

text: "U-124" lähti 27. maaliskuuta 1943 viimeiselle matkalleen Lorientista. Se oli juuri ylittänyt Biskajanlahden, kun se joutui 2. huhtikuuta Britannian kuninkaallisen laivaston "HMS Stonecropin" ja "HMS Black Swanin" maaliksi Portugalin rannikolla Oporton länsipuolella. Sukellusvene tuhoutui vieden mukanaan koko 53 hengen miehistönsä.


title: Erik Uddström

text: Erik Uddström (s. 1945) on suomalainen valokuvaaja, joka tunnetaan yli tuhannen äänilevykannen tekijänä.


title: Erik Uddström

text: Uddström valmistui Taideteollisessa korkeakoulussa ensin elokuvaohjaajaksi, mutta jatkoi sitten 1972–1975 vasta perustetulla valokuvauslinjalla ja valmistui myös valokuvaajaksi.


title: Erik Uddström

text: Uddström oli 1960- ja 1970-lukujen vaihteessa mukana monissa The Sperm -ryhmän esityksissä ja perustamassa Elonkorjaajat-taiteilijaryhmää. Hän toimi myös näyttelijänä "Oh Calcutta" -musikaalissa ja esitti pääosaa Sakari Rimmisen elokuvassa "Pilvilinna".


title: Erik Uddström

text: Valokuvataiteilijana Erik Uddström on 2000-luvun alusta alkaen tunnettu monista meri- ja saaristoaiheisista näyttelyistään. Valokuvaajana hän on tehnyt yli tuhat suomalaista äänilevykantta, huolehtien ensimmäisten noin 300 kannen osalta myös graafisesta suunnittelusta.


title: Erik Uddström

text: Erik Uddström on naimisissa näyttelijä Terhi Panulan kanssa. He ovat olleet yhdessä 1960-luvulta asti.


title: Veli Krogerus

text: Veli Erkki Krogerus (23. joulukuuta 1915 Konginkangas – 5. helmikuuta 1987 Helsinki) on suomalainen professori. Hän toimi Helsingin yliopiston farmasian teknologian professorina 1966–1978.


title: Veli Krogerus

text: Krogerus valmistui filosofian kandidaatiksi 1947, proviisoriksi 1949 ja filosofian tohtoriksi 1964. Hän oli Helsingin yliopistossa farmaseuttisen kemian assistenttina vuodesta 1946 ja farmasian teknologian opettajana 1955–1957 sekä Lääkintöhallituksen apteekkineuvoksena vuosina 1957–1966. Krogerus edisti lääketurvallisuuden kehittämistä. Hän oli Suomen Farmaseuttisen yhdistyksen puheenjohtaja vuosina 1964–1974.


title: Blacklist (televisiosarja)

text: Blacklist ("The Blacklist") on yhdysvaltalainen rikosdraamasarja, jonka pääosia näyttelevät James Spader ja Megan Boone. Yhdysvalloissa sarjaa alettiin esittää syyskuussa 2013. NBC tilasi neljännen tuotantokauden joulukuussa 2015. Suomessa TV5 aloitti sarjan ensimmäisen tuotantokauden esittämisen 4. maaliskuuta 2014.


title: Blacklist (televisiosarja)

text: Sarja kertoo FBI-agentti Elizabeth Keenin (Megan Boone) ja pahamaineisen rikollisen, Raymond ”Red” Reddingtonin (James Spader), yhteistyöstä heidän etsiessään ja ottaessaan kiinni mustan listan () rikollisia.


title: Blacklist (televisiosarja)

text: "Blacklist" on saanut Internet Movie Databasessa arvosanaksi 8,2/10. Metascoreksi sarja on saanut 74.


title: Blacklist (televisiosarja)

text: "Blacklist" on saanut myös korkeat katsojaluvut Yhdysvalloissa.


title: Blacklist (televisiosarja)

text: James Spader oli roolistaan ehdolla Golden Globe -palkinnon saajaksi kategoriassa paras miespääosa televisiosarjassa.


title: Blacklist (televisiosarja)

text: 14. toukokuuta 2016 NBC tilasi "Blacklistille" sisarsarjan nimeltä "". Sen pääosia esittävät Famke Janssen ja Ryan Eggold. Sarjan esittäminen aloitettiin yhdysvalloissa NBC-kanavalla 23. helmikuuta 2017.


title: Lunsar

text: Lunsar on kaupunki Sierra Leonen Pohjoisen maakunnan Port Lokon piirikunnassa. Kaupunki on 59 347 asukkaan (2015) Marampan päällikkökunnan hallintokeskus. Vuonna 2004 Lunsarin asukasluku oli 36 108. Noin 97 kilometriä Freetownista itään sijaitseva Lunsar on yksi tärkeimmistä kaupankäynnin keskuksista pohjoisessa Sierra Leonessa. Kaupungin asukkaat ovat suurimmilta osin temnejä.


title: Lunsar

text: Lunsar on ollut pääasiassa kaivoskaupunki. ”Sar” tarkoittaa temnen kielellä kiveä, joka selittää kaupungin nimen. Lunsarin entinen nimi on ollut ”Ro-Sar”, joka tarkoittaa paikkaa josta löydetään kiviä. Ro-sarin nimi muuttui Lunsariksi siirtomaavallan aikana. Marampa-Masimeran päällikkökunnan perinteisenä kauppakeskuksena riisille, palmuöljylle sekä jyville, Lunsar alkoi kehittymään vuoden 1933 jälkeen kun Marampassa, joka sijaitsee noin 6 kilometriä Lunsarista itään, alettiin louhimaan ja hyödyntämään rautamalmia. Marampan kaivos suljettiin vuonna 1975. Kaupungissa on useita laitoksia, muun muassa hallituksen terveyskeskus, roomalaiskatolinen sairaala, nuorten muslimien yhdistys sekä useita kouluja.


title: Lunsar

text: Lunsarin kaupungin läheisyydessä on toiminut yksi Sierra Leonen viidestä keskeisimmästä kaivoshankkeesta, vuoteen 2014 saakka brittiläisen London Mining -yhtiön operoima Marampan rautamalmikaivos. Vuonna 2014 taloudellisiin vaikeuksiin ajautuneen kaivoksen uudeksi omistajaksi tuli Timis Mining Corporation. Kaivos tavoittelee vuosittain noin 5–7 miljoonan rautamalmitonnin tuotantoa.


title: Synnitön lankeemus

text: Synnitön lankeemus on Hannu Lemisen ohjaama jännityskomedia vuodelta 1943. Käsikirjoitus perustuu Cecil Scott Foresterin romaaniin "Ihmeellinen viikko" (1927).


title: Synnitön lankeemus

text: Vakoilutarinassa antikvariaatin myyjä Timo harrastaa näyttelemistä. Näytelmäharjoituksissa ohjaaja kehottaa kokematonta miestä harjoittelemaan suutelemista. Timo joutuu kidnappauksen todistajaksi ja joutuu itsekin pahoinpitelyn kohteeksi. Vuokraemäntä kauhistelee hänen kolhittua olemustaan. Hän päätyy esiintymään kidnappauksen kohteeksi joutuneen Ailin sulhasena.


title: Synnitön lankeemus

text: Elokuvan käsikirjoitustiedoista puuttui alun perin pohjana oleva englantilaisen kirjailijan romaani, joka ilmestyi suomeksi jo seuraavana vuonna nimellä "Ihmeellinen viikko" Alpo Kupiaisen suomentamana. Käsikirjoituksen nimilehdellä tekijäksi on merkitty Eino Seisjoki, jota Leminen ja Unho olivat käyttäneet edellisessä yhteistyöelokuvassaan.


title: Synnitön lankeemus

text: Alkuperäisen romaanin tapahtumaympäristö on Lontoossa 1920-luvun lopussa. Elokuvassa tapahtumat siirrettiin Helsinkiin ja lähemmäksi nykyaikaa.


title: Synnitön lankeemus

text: Aikalaisarvioissa elokuvan vastaanotto oli laimea. Toini Aaltonen ("Suomen Sosialidemokraatti") paheksuu sitä, ettei alkuteosta ole mainittu. Toinen hänen kritiikkinsä kohde on elokuvan nimi, josta voisi odottaa intohimodraamaa, ja kuitenkin kysymyksessä on ”paroodinen jännityselokuva, josta kaikki synnillisyys on hyvin kaukana”. Vittorio Mantovanin avustama kuvaaja Felix Forsman sai kiitosmaininnan Paula Talaskiveltä ("Helsingin Sanomat") ”loisteliaan joustavasti toteutetusta, mielikuvitusrikkaasta ja teknillisesti varmasta kameran käyttelystä, jossa tuntui olevan merkkejä oikean tunnelman tajuamisesta yli ohjaajan”. Samoin hän kiitti Hannes Häyristä, joka ”sai esitykseensä aitoa huumoria”.


title: Max Bremer

text: Max Johan Bremer (s. 1962) on suomalainen näyttelijä.


title: Max Bremer

text: Bremer on tehnyt toistakymmentä elokuvaroolia. Niihin kuuluvat pääosat Esa Illin elokuvissa "Apinajuttu" (2000) ja "Broidit" (2003) sekä brittiläisessä tv-komediassa "Murhamysteeri Purves & Pekkala" ("New Town", 2009). Teatterityötä Bremer on tehnyt näyttelijänä, tuottajana ja ohjaajana muun muassa Svenska Teaternissa, Teater Marsissa, Teatteri Universumissa , Venus-teatterissa ja improvisaatioteatteri Stjärnfallissa.


title: Max Bremer

text: Max Bremer on valokuvaaja Stefan Bremerin veli. Heidän isänsä on valokuvaaja Caj Bremer.


title: Tryggve

text: Tryggve tai Trygve on skandinaavinen miehen etunimi. Nimen alkumuoto on ollut "Tryggvi", joka nykyisinkin on käytössä Islannissa. Nimi johtuu "luotettavaa" tarkoittavasta muinaisskandinaavisesta sanasta "tryggr".


title: Tryggve

text: Suomessa nimi Trygve on 1900-luvun alusta vuoden 2009 loppuun mennessä annettu 167 ja Tryggve noin 110 henkilölle. Tryggven nimipäivä on suomenruotsalaisen kalenterin mukaan 10. huhtikuuta.


title: Naantalin museo

text: Naantalin museo on Naantalin kaupungin omistama kulttuurihistoriallinen museo, joka sijaitsee vanhassa kaupungissa keskellä kaunista puutaloympäristöä. Museo on avoinna toukokuun puolivälistä elokuun loppuun ja joulun aikaan, mutta myös muina aikoina kävijöitä otetaan vastaan sopimuksen mukaan.


title: Naantalin museo

text: Hiilolan talossa pääsee tutustumaan siihen, miten pikkukaupungin porvariperhe asui 1800-luvun lopussa. Pihan vanha tammi johdattelee kävijän museon puutarhaan, josta löytyy mm. yrttimaa ja vanhan kaivopaviljongin kopio. Puutarhan perältä portaat vievät Sau-Kallion käsityöläiskotiin. Humpin kiinteistö on museon päärakennus, jossa sijaitsevat museon toimiston lisäksi museokauppa Säsonki, arkeologinen näyttely Naantalin varhaisimmista vaiheista, pienoismalli luostarin elämästä ja vaihtuvien näyttelyiden tila.


title: Naantalin museo

text: Naantalin museon perustivat vuonna 1919 innostuneet kaupunkilaiset, jotka olivat huolissaan sekä kirkollisen esineistön säilymisestä että myöhemmin myös kaupungin menneisyyden vaalimisesta. Naantalin Museoyhdistys lahjoitti museon kokoelmineen Naantalin kaupungille vuonna 1980 ja siitä asti museo on ollut ammatillisesti hoidettu.


title: FICC

text: F.I.C.C. (Fédération Internationale de Camping, Caravanning et Autocaravaning) on kansainvälinen leirintämatkailujärjestö, johon kuuluu 56 karavaanari- ja leirintämatkailuliittoa 32 eri maassa. Näiden liittojen kautta järjestöön kuuluu noin 2,5 miljoonaa henkilöjäsentä. Suomesta järjestön jäseninä ovat SF-Caravan ry ja Aurocaravan Finland ry. F.I.C.C.:n päämaja sijaitsee Belgiassa Brysselissä.


title: FICC

text: F.I.C.C. edistää kaikkien jäsenjärjestöjensä kansainvälistä yhteistyötä. Maailmanlaajuisesti F.I.C.C. vaikuttaa matkailuajoneuvojen turvallisuuteen ja käyttömukavuuteen sekä leirintäalueisiin. Yksi tärkeimmistä tuotteista on CCI (Camping Carnet International) eli kansainvälinen leirintäkortti.


title: Ziva David

text: Ziva David on kuvitteellinen hahmo televisiosarjassa NCIS Rikostutkijat. Ziva Davidia näyttelee Cote de Pablo, joka tuli NCIS Rikostutkijoihin vasta kolmannella kaudella. Ziva David tuli Mossadista ja aloitti työnsä NCIS:n ja Mossadin yhteysupseerina, ja seitsemänellä kaudella hänestä tuli kokonaan NCIS:n agentti. Zivan isä on Mossadin johtaja Eli David, joka kuoli 10. tuotantokaudella. Ziva David korvasi alun perin Caitlin "Kate" Toddin (Sasha Alexander), jonka Zivan velipuoli Ari Haswar ampui. Ziva lähtee 11. tuotantokauden alussa, ja hänet korvaa NSA:n analysoija Eleanor Bishop (Emily Wickersham). Zivan kollega ja ystävä Anthony "Tony" DiNozzo ampui Zivan silloisen poikaystävän Michael Rivkinin itsepuolustukseksi. Ziva suuttui Tonylle, lähti tiimistä ja palasi takaisin Mossadiin. Ziva jäi vangiksi Somaliaan, ja hänen oltuaan siellä kuukausia Gibbsin tiimi pelasti hänet. Silloin Ziva päätti ryhtyä kokoaikaiseksi NCIS agentiksi ja antoi anteeksi Tonylle.


title: Västerbottenin museo

text: Västerbottenin museo on Uumajan lääninmuseo, joka vastaa Västerbottenin läänin kulttuurihistoriasta. Museo käsittää myös Gammlian ulkoilmamuseon sekä esimerkiksi Kalastus- ja Merenkäyntimuseon. Alueella on myös esillä saamelaisasumuksia. Museo toimii koko Västerbottenin läänin alueella eri toiminta-alueilla, lähinnä arkeologisella alalla. Museo tuottaa neljännesvuosittain "Västerbotten"-lehteä Västerbottenin läänin piirin yhdistykselle. Museossa vierailee vuosittain 230 000 kävijää.


title: Västerbottenin museo

text: Gammlian ulkoilmamuseo on osa Västerbottenin museota. Ulkoilmamuseossa on kokoelma historiallisia rakennuksia ja siellä järjestetään aktiviteettia, joka esittelee millaiselta Västerbotten näytti historiallisina aikoinaan. Rakennukset, jotka ovat Gammliassa on koottu yhteen läänin eri paikoista; sisältäen kirkon, kartanon, tuulimyllyn, 1800-luvun maalaistalon, koulun, seppäkaupan ja lukuisia saamelaisasumuksia. Kesäaikaan Ruotsin kansalliset eläimet hevosineen, lehmineen, lampaineen, sikoineen ja kanoineen ovat esillä ulkoilmamuseossa. Päivittäisiin aktiviteetteihin kuuluu voin kirnuaminen, rieskan leipominen ja erilaiset käsityöt. Maatilat ovat auki kesäkuun puolivälistä myöhään elokuuhun, sekä vuosittaisen joulumarketin aikaan. Ulkoalue on aina auki vierailijoille.


title: Västerbottenin museo

text: Museo sai alkunsa vuonna 1882 perustetun "Westerbottens läns Fornminnesföreningin" päätöksestä, joka vuoden 1886 kokouksessaan päätti, että yhdistys jaettaisiin kahteen osastoon; pohjoiseen Skellefteåan ja eteläiseen Uumajan, ja että muinaismuistojen museo perustettaisiin Uumajaan. Aluksi tämä sijaitsi Ullbersgskan kiinteistössä, joka on nykyään Thorin kiinteistö Storgatanilla. Eteläisen osaston esinekokoelma tuhoutui kokonaan Uumajan suuressa tulipalossa 25. kesäkuuta 1888.


title: Västerbottenin museo

text: Vuonna 1901 museo muutti uudelleenrakennettuun oppikouluun. Kokoelman lisäännyttyä museo siirtyi satamassa sijaitsevaan suureen varastorakennukseen vuonna 1911. Vuonna 1919 perustettu paikkakunnan historiallinen yhteisö, rakensi alusta lähtien museorakennusta Gammlian alueelle. Rakennus valmistui vuonna 1939.


title: Västerbottenin museo

text:
Vuosien 1921 ja 1990 aikana useita vanhempia rakennuksia Västerbottenin läänistä siirrettiin alueelle. Alkuperäinen suunnitelma oli olla maatila läänin pohjoisosasta sekä etelästä, mutta kalliiden kustannusten vuoksi päätettiin koota joitakin rakennuksia pohjoisesta Västerbottenista ja joitakin eteläisestä Västerbottenista yhdeksi maatilaksi.
Vuonna 1928 hiihtomuseo perustettiin mäkihyppytorniin Fiskartorpetin virkistysalueella Norra Djurgårdenissa, Tukholmassa. Vuonna 1963 kokoelmat siirrettiin kuitenkin Ruotsin hiihtomuseoon Uumajaan. Yksi museon esineistä on maailman vanhin suksi.


title: Västerbottenin museo

text: Västerbottenin museon päärakennuksen on suunnitellut arkkitehti Bengt Romare ja se rakennettiin vuonna 1943.


title: Västerbottenin museo

text: Jälkeenpäin museota on laajennettu useaan otteeseen ja yksi suurimmista laajennuksista tehtiin vuonna 1981, jonka jälkeen oli mahdollista siirtää Kuvamuseo (Uumajan yliopiston nykytaiteen museo) sen sisään. Vuonna 2012 Kuvamuseo siirtyi uuteen rakennukseen Uumajan yliopiston taidekampukselle ja Västerbottenin museon oli näin ollen mahdollista laajentaa omia tilojaan.


title: Västerbottenin museo

text: Museon logo sisältää kopion pronssisesta linkistä tuhat vuotta vanhasta saamelaishaudasta Vargvikenissä, Vindeljoen vieressä.


title: Guitars – the Museum

text: Guitars – the Museum (kansankielellä myös "Gitarrmuseet", "Kitaramuseo") on Uumajan keskustassa sijaitseva museo. Se sijaitsee tillirakennuksessa, jossa sijaitsi aiemmin Vasaskolan (Vaasakoulu). Museorakennuksen sisällä on myös esimerkiksi ravintola, musiikkikauppa sekä rokkiklubi. Museo avattiin tammikuun lopussa vuonna 2014 samalla, kun Uumajassa vietettiin kulttuuripääkaupunkivuoden avajaisia. Rakennus on nelikerroksinen.